text:
TEKELELA RIPFUMELO RA VONA | RAVEKA
“Ndzi Tiyimiserile Ku Famba”
RAVEKA a a langute ndhawu leyi nga ni maribye loko ndzhuti wu ri karhi wu famba. Endzhaku ka mavhiki yo hlayanyana a ri karhi a famba, se a ri toloverile fambelo ra kamela tanihi leswi a tshame ehenhla ka yona. Ku suka eHarani laha a kuleleke kona ku ya en’walunguvuxa a ku ri ekule swinene hi tikhilomitara ta madzana. Kumbexana a nga ha ta pfuka a wu vonile ndyangu wa ka vona. A swi kanakanisi leswaku a ri ni swivutiso swo tala hi vumundzuku byakwe, ngopfungopfu leswi a ri ekusuhi ni ku fika laha a va ya kona.
Se a va fambe mpfhuka wo leha etikweni ra Kanana naswona a va ri karhi va tsemakanya mananga ya Negebu. (Genesa 24:62) Kumbexana Raveka u vone tinyimpfu. Tiko rero swi nga ha endleka a ri ri mananga naswona a ri omile lerova a swi ta tika ku rima eka rona, kambe a ku ri ni byanyi lebyi eneleke leswaku mintlhambi yi kota ku dya. Nandza wa Abrahama a yi toloverile ndhawu leyi. A swi langutele hi mahlongati ku byela n’wini wakwe mahungu lamanene ya leswaku Raveka a ta va nsati wa Isaka! Hambiswiritano, Raveka u fanele a tivutisile hi vutomi lebyi a ta byi hanya etikweni rero. Xana nuna wa yena Isaka a ta va munhu wa njhani? A va nga si tshama va hlangana! Xana a ta tsaka loko a n’wi vona? Nakambe, xana Raveka a ta titwa njhani hi yena?
Namuntlha eswiphen’wini swo tala swa misava, ku hlawuleriwa munghana wa vukati swi nga ha va swi nga tolovelekanga. Eswifundzheni swin’wana, sweswo swi tolovelekile. Ku nga khathariseki laha u kuleleke kona, u nga ha pfumela leswaku Raveka a a ya endhawini leyi a nga yi tivi. Entiyisweni, a ri wansati loyi a nga ni xivindzi ni ripfumelo ro hlamarisa. Hi lava timfanelo leti hatimbirhi loko swiyimo swa hina swi cinca. Ku ni timfanelo tin’wana letinene leti kalaka, leti fambisanaka ni ripfumelo ra Raveka.
“NDZI TA KELA NI TIKAMELA TA WENA”
Ku cinca lokukulu loku veke kona evuton’wini bya Raveka, ku sungule hi ndlela leyi swi nga ha endlekaka a yi tolovelekile eka yena. U kulele eHarani kumbe ekusuhi na kona, ku nga muti lowu nga eMesopotamiya. Vatswari vakwe a va hambanile ni vanhu vo tala va le Harani. A va nga xi gandzeli xikwembu xa n’weti, xa Sin. Ematshan’weni ya sweswo, Xikwembu xa vona a ku ri Yehovha.
Raveka u kule a ri nhwana wo saseka, kambe ku saseka kakwe a ku nga ri ka hava. A a ri ni vuxaka lebyinene ni Xikwembu naswona u tshame a ri ni mahanyelo lamanene. Ndyangu wa ka vona a wu fuwile lerova a wu ri ni malandza, kambe Raveka a nga lolohi; a a tirha hi matimba. Ku fana ni vavasati vo tala va le minkarhini yoleyo, a tirha mintirho yo tika, ku katsa ni ku kela ndyangu wa ka vona mati. Nimadyambu, a a rhwala khuwana hi katla a rhelela a ya enseledyanini wa mati.
Hi madyambu man’wana, loko a ha ku heta ku tata khuwana rakwe hi mati, mukhalabye un’wana u te hi ku tsutsuma a n’wi hlanganisa. Kutani a ku: “Ndzi kombela u ndzi nwisanyana mati ya khuwana ra wena.” U kombele hi ku titsongahata ni hi xichavo! Raveka a a swi vona leswaku wanuna yoloye a a huma ekule. Kutani hi ku hatlisa u rhule khuwana rakwe ra mati ekatleni ivi a n’wi nyika a nwa, u nwe mati yo tala lama phyuphyisaka yo tenga. U xiye leswaku a ri ni tikamela ta khume leti a ti khinsamile etlhelo ka yena ni leswaku nchumu lowu swifuwo swi nwelaka eka wona mati a wu nga ri na mati. U xiye leswaku wanuna yoloye a n’wi langutile naswona Raveka a a lava ku n’wi kombisa malwandla hilaha a nga kotaka hakona. Hikwalaho u te: “Ndzi ta kela ni tikamela ta wena kukondza ti heta ku nwa.”
Xiya leswaku Raveka a ngo lava ku nyika tikamela ta khume mati ntsena kambe a lava tinwa kukondza ti kolwa. Loko kamela yin’we yi twa torha ngopfu yi nga ha nwa 95 wa tilitara ta mati! Loko tikamela hinkwato ta khume a ti twa torha ngopfu, Raveka a ta tirha tiawara to tala. Kambe, swi tikomba onge tikamela toleto a ti nga twi torha ngopfu. * Xana Raveka a swi tiva sweswo loko a vula leswaku u ta tikela mati? Doo! A tiyimisele ku tirha hi matimba leswaku a kombisa malwandla eka mukhalabye yoloye, loyi a nga n’wi tivi. Mukhalabye yoloye u pfumerile ku pfuniwa hi Raveka. Kutani u n’wi langutile loko a ri karhi a gingiriteka a chulula mati ekhuwanini rakwe ni ku ka man’wana hi ku phindhaphindha.
Xikombiso xa Raveka xi hi dyondzisa swo karhi namuntlha. Hi hanya enkarhini lowu ku va ni vutianakanyi swi tinyikeke matimba. Hilaha swi profetiweke hakona leswaku vanhu a va ta va “lava tirhandzaka,” a va swi lavi ku pfuna van’wana. (2 Timotiya 3:1-5) Vakreste lava lavaka ku lwisana ni nkucetelo wolowo wa vutianakanyi va fanele va anakanyisisa hi xikombiso xa le Bibeleni xa nhwana yoloye wa khale, loyi a gingiriteka exihlobyeni.
A swi kanakanisi leswaku Raveka u swi xiyile leswaku mukhalabye yoloye a n’wi honolerile. A ku nga bihanga nchumu hi sweswo; a swi kombisa ku hlamala ni ku tsaka. Loko Raveka a hetile, mukhalabye yoloye u n’wi nyike tinyiko
Swi le rivaleni leswaku Raveka a a dyondzisiwe ku va ni malwandla. Leyi i mfanelo yin’wana ya nkoka leyi yi tikombaka yi nga ha kombisiwi ngopfu namuntlha kutani hi ni xivangelo xo tekelela ripfumelo ra nhwana yoloye loyi a ri ni musa. Loko hi ri ni ripfumelo eka Xikwembu swi ta endla leswaku hi va ni malwandla. Yehovha u ni malwandla, u ma kombisa vanhu hinkwavo naswona u lava leswaku malandza yakwe ma endla tano. Loko hi kombisa malwandla hambi eka vanhu lava nga ta ka va nga hi pfuni, hi tsakisa Tata wa hina wa le tilweni.—Matewu 5:44-46; 1 Petro 4:9.
‘U FANELE U TEKELA N’WANANGA NSATI’
A ku ri mani wanuna loyi a a ri exihlobyeni? A ku ri nandza wa Abrahama, makwavo wa kokwana wa Raveka wa xinuna. Xisweswo, a a amukelekile endyangwini wa Bethuwele, tata wa Raveka. Vito ra nandza yoloye swi nga endleka a ku ri Eliyezere. * Va n’wi nyike swakudya, kambe a nga dyanga kukondza a vula xikongomelo xa riendzo rakwe. (Genesa 24:31-33) Hi nga ha anakanya ndlela leyi a tsake ha yona loko a vulavula hikuva a vone matimba ya leswaku Xikwembu xakwe, ku nga Yehovha xi n’wi katekisile eka riendzo rakwe. Hi ndlela yihi?
Vona Eliyezere hi mahlo ya mianakanyo a ri karhi a hlamusela tata wa Raveka, Bethuwele xikan’we na Labani makwavo wa Raveka hi timhaka takwe naswona va n’wi yingisele hi vukheta. U va byele leswaku Yehovha u katekise Abrahama swinene eKanana ni leswaku Abrahama na Sara a va ri ni n’wana wa jaha loyi a vuriwaka Isaka, loyi a ta va mudyandzhaka. Abrahama u nyike nandza loyi xileriso xa nkoka: A a fanele a lavela Isaka nsati exikarhi ka maxaka ya Abrahama eHarani.
Abrahama u endle leswaku Eliyezere a hlambanya leswaku a nge n’wi tekeli Isaka nsati exikarhi ka vavasati va le Kanana. Ha yini? Hikuva Vakanana a va nga n’wi xiximi Yehovha Xikwembu kumbe ku n’wi gandzela. Abrahama a swi tiva leswaku hi nkarhi lowu faneleke, Yehovha a tiyimisele ku xupula vanhu volavo hikwalaho ka mahanyelo ya vona yo biha. A a nga swi lavi leswaku n’wana wakwe Isaka loyi a n’wi rhandza a tihlanganisa ni vanhu volavo ni ku tekelela mahanyelo ya vona. Nakambe a swi tiva leswaku n’wana wakwe a ri ni xiavelo xa nkoka eku hetisiseni xitshembiso xa Xikwembu.
Eliyezere u byele ndyangu lowu n’wi amukeleke leswaku loko a fika exihlobyeni ekusuhi ni le Harani, u khongele eka Yehovha Xikwembu. U kombele Yehovha leswaku a hlawulela Isaka nsati loyi a nga ta n’wi teka. Njhani? Eliyezere u kombele Xikwembu leswaku xi n’wi tiyisekisa leswaku nhwanyana loyi a xi lava leswaku Isaka a n’wi teka a ya exihlobyeni. Loko a kombela mati, a nga ta nyika Eliyezere ntsena, kambe ni tikamela takwe. (Genesa 24:12-14) Kutani i mani loyi a yeke exihlobyeni a tlhela a endla tano? I Raveka! Anakanya ndlela leyi a titweke ha yona loko a twa leswi Eliyezere a swi byeleke va ndyangu wakwe!
Bethuwele na Labani va khumbiwe hi leswi Eliyezere a va byeleke swona. Va te: “Nchumu lowu wu huma eka Yehovha.” Hilaha a swi endliwa hakona, va endle ntwanano wa leswaku a teka Raveka a ya va nsati wa Isaka. (Genesa 24:50-54) Hambiswiritano, xana sweswo a swi vula leswaku Raveka a nga ri na xo xi vula emhakeni leyi?
Loko Eliyezere a nga si famba u vutise Abrahama a ku: “Ku ta endleka yini loko wansati yoloye a nga lavi ku vuya na mina?” Abrahama u te: “U ta ntshunxeka exibohweni xa xihlambanyo xa mina.” (Genesa 24:39, 41) Ni le ndyangwini wa Bethuwele, Raveka a swi ri swa nkoka leswaku a tihlawulela leswi a a swi lava. Eliyezere a tsake swinene hileswi a n’wi kumeke lerova nimixo u komberile leswaku a teka Raveka hi ku hatlisa va tlhelela eKanana. Kambe, ndyangu wa ka vona a wu lava leswaku a tshamanyana masiku ya khume. Eku heteleleni, va gimete hi ku: “A hi vitaneni nhwanyana hi twa nomu wakwe.”
Kutani, Raveka a a fanele a tiendlela xiboho lexi a xi nga olovi. Xana a ta ku yini? Hikwalaho ka ntwelavusiwana lowu kombisiweke hi tata wakwe ni makwavo wakwe, xana a ta kombela leswaku va nga pfumeli a famba a ya laha a nga ku tivi? Kumbexana a ta swi teka tanihi lunghelo ku va ni xiphemu eka swiendlakalo leswi a swi kongomisiwa hi Yehovha? Loko a hlamula u paluxe ndlela leyi a titweke ha yona hi mhaka yoleyo, hambileswi a swi nga olovi. U te: “Ndzi tiyimiserile ku famba.”
Hakunene a ri ni xivindzi! Ndlela leyi vukati a byi ngheneriwa ha yona khale a yi hambanile ni ya sweswi, hambiswiritano hi nga dyondza swo tala eka Raveka. Leswi a swi ri swa nkoka eka yena a ku nga ri ku rhangisa leswi a swi rhandzaka, kambe leswi rhandziwaka hi Yehovha Xikwembu. Ninamuntlha, Rito ra Xikwembu ri hi kongomisa hi ndlela leyinene emhakeni ya vukati
“I MANI MUNHU LUYA?”
Ndyangu wa Bethuwele wu katekise Raveka loyi a wu n’wi rhandza. Kutani Debora loyi a a n’wi khathalela loko a ha ri ntsongo ni malandza man’wana ya xisati va fambe na Eliyezere ni vavanuna lava a ri na vona. (Genesa 24:59-61; 35:8) Swi nga si ya kwihi, se a va ri ekule ni le Harani. Riendzo a ri lehe kwalomu ka tikhilomitara ta 800 naswona swi nga ha endleka ku hele mavhiki manharhu va ha famba. Kumbexana riendzo rolero a ri tika. Raveka u vone tikamela to tala swinene, kambe a hi nge vuli leswaku a ri ni ntokoto wo kota ku gada kamela. Bibele yi kombisa leswaku ndyangu wa ka va Raveka a wu risa mintlhambi, a ku nga ri vaxavisi lava a va famba hi tikamela. (Genesa 29:10) Vanhu lava ha dyondzaka ku gada kamela hakanyingi va vula leswaku a swi tsakisi ku yi gada
Swi le rivaleni leswaku Raveka a swi langutele hi mahlongati ku ringeta ku dyondza hinkwaswo leswi a nga swi kotaka eka Eliyezere mayelana na Isaka ni ndyangu wa ka vona. Anakanya mukhalabye yoloye a vulavula na yena loko va ri karhi va orha ndzilo nimadyambu, a n’wi byela hi xitshembiso lexi Yehovha a xi tshembiseke munghana Wakwe Abrahama. Xikwembu a xi ta tirhisa mbewu leyi humaka endyangwini wa Abrahama ku katekisa vanhu hinkwavo. Xiya ndlela leyi Raveka a hlamaleke ha yona loko a twa leswaku xitshembiso xa Yehovha xi ta hetiseka hi Isaka, loyi a a ta va nuna wakwe—ni hikwalaho ka yena!
Eku heteleleni, siku leri ku vulavuriweke ha rona eku sunguleni ka xihloko lexi ri hetelele ri fikile. Loko va ri karhi va tsemakanya eNegebu naswona dyambu ri sungula ku pela, Raveka u vone wanuna a ri karhi a tifambela enhoveni. A languteka a ri e ku anakanyisiseni. Ha hlaya, “a xika ekameleni,” kumbexana a nga yi yimelanga leswaku yi kala yi khinsama kutani a vutisa Eliyezere a ku: “I mani munhu luya a fambaka enhoveni a taka ku ta hi hlanganisa?” Loko a twa leswaku a ku ri Isaka, u tifunengete nhloko. (Genesa 24:62-65) Ha yini? Xexo a ku ri xikombiso xa ku xixima loyi a ta va nuna wakwe. Namuntlha ku titsongahata ko tano swi nga ha languteka swi hundzeriwe hi nkarhi. Kahlekahle, vavanuna ku katsa ni vavasati va nga dyondza swo karhi eka ku titsongahata ka Raveka, i mani eka hina loyi a nga ta ka a nga yi tsakeli mfanelo yoleyo leyinene?
Isaka, wanuna loyi a a ri ni malembe ya kwalomu ka 40, a ha ri ni gome ro feriwa hi mana wakwe, Sara, loyi a a ri ni kwalomu ka malembe manharhu a file. Kutani hi nga ha anakanya leswaku Isaka a ri wanuna wa musa ni rirhandzu. Hakunene a a katekile ku kuma nsati loyi a a gingiriteka, wa malwandla a tlhela a titsongahata! Xana lavambirhi va hanyisane njhani? Bibele yi ri: “Kutani a n’wi rhandza.”—Genesa 24:67; 26:8.
Swa olova ku rhandza Raveka loyi a hanyeke malembe ya kwalomu ka 3 900 lama hundzeke. Xana hi nga va ni xivindzi, hi gingiriteka, hi va ni malwandla hi tlhela hi titsongahata ku fana na yena? Hinkwerhu
^ ndzim. 10 Se a ku ri madyambu. Rungula leri a ri swi kombisi leswaku Raveka u hete tiawara to tala a ri exihlobyeni. A ri kombisi leswaku endyangwini wa ka vona se a va etlele hi nkarhi lowu a heteke ha wona kumbe leswaku un’wana u yile a ya kamba leswaku u hlwerisa hi yini.
^ ndzim. 15 A ku vulavuriwanga hi rona vito ra Eliyezere emhakeni leyi, kambe swi tikomba onge a ku ri yena nandza loyi ku vulavuriwaka hi yena. Abrahama u tshame a tiyimisela ku nyika Eliyezere ndzhaka yakwe loko a nga kumi n’wana, swi le rivaleni leswaku a ku ri yena nandza wa Abrahama lonkulu ni loyi a tshembekaka swinene. Leyi i ndlela leyi nandza yoloye a hlamuseriwaka ha yona emhakeni leyi.
DYONDZA SWO TALA
Xana Hi Nga Swi Kota Ku Tsakisa Xikwembu?
Hi nga kuma nhlamulo loko hi dyondza hi Yobo, Lota na Davhida lava endleke swihoxo.


c: text/html

text:
Wa Tsundzuka Xana?
Xana u yi hlaye hi vukheta minkandziyiso ya sweswinyana ya Xihondzo xo Rindza? A hi vone loko u nga swi kota ku hlamula swivutiso leswi landzelaka:
Hi nga wu timela njhani ndzilo lowu vangiwaka hi mavulavulelo lama tlhavaka?
Hi fanele hi kambela mbilu ya hina. Ematshan’weni yo sola makwerhu, ha yini hi nga kambisisi leswaku ha yini hi n’wi anakanyela swo biha? Xana ha n’wi sola leswaku van’wana va ta n’wi tekela ehansi kutani va teka hina hi antswa? Ku tlula kwalaho, ku rhandza ku sola van’wana swi nga nyanyisa xiyimo.—8/15, tluka 21.
Xana Nawu wu ri kombise njhani langutelo ra Xikwembu hi vavasati?
Vavasati va Vaisrayele a va ri ni ntshunxeko lowukulu naswona a va ri ni mfanelo yo kuma dyondzo. A va fanele va xiximiwa naswona timfanelo ta vona a ti fanele ti sirheleriwa.—9/1, matluka 5-7.
Leswi siku ra Yehovha ri tshinelaka, hi swihi swiendlakalo leswi nga ta humelela?
Ku ta vuriwa marito lama nge, “Ku rhula ni nsirhelelo.” Matiko ma ta hlasela ma tlhela ma lovisa Babilona Lonkulu. Vanhu va Xikwembu va ta hlaseriwa. Ku ta va ni nyimpi ya Armagedoni, endzhaku ka yona Sathana ni madimona ya yena va ta lahleriwa ekheleni ro enta.—9/15, tluka 4.
Hi vuyeriwa njhani hileswi hi nga tiviki nkarhi lowu makumu ma nga ta fika ha wona?
Leswi hi nga tiviki siku kumbe nkarhi swi endla leswaku hi kombisa leswi nga etimbilwini ta hina hakunene. Hi kuma nkarhi wo tsakisa mbilu ya Xikwembu. Swi hi khutaza ku hanya vutomi bya ku tinyiketela ni ku tirhisa vutomi bya hina leswaku hi tirhela Xikwembu ni ku pfuna van’wana, swi tlhela swi hi pfuna leswaku hi tshemba Xikwembu hi ku helela ni Rito ra xona. Ku tlula kwalaho, swi hi pfuna leswaku hi dyondza eka miringo leyi hi welaka ni ku tiyisa ripfumelo ra hina.—9/15, matluka 24-25.
Hi nga yi tirhisa njhani Genesa 3:19 ku hlamulana ni munhu loyi a pfumelaka leswaku tihele ti kona?
Ndzimana leyi yi vula leswaku loko Adamu a fa a a ta tlhelela entshurini wa misava hayi leswaku a a ta ya etiheleni.—10/1, tluka 13.
“Tinyeleti ta nkombo” leti nga le vokweni ra Yesu ra xinene leti ku vulavuriwaka ha tona eka Nhlavutelo 1:16, 20 ti fanekisela vamani?
Ti fanekisela vakulu lava totiweke kambe leswi vuriwaka ha vona swi nga tlhela swi kombetela eka vakulu hinkwavo emavandlheni.—10/15, tluka 14.
Xana wanuna ni wansati va nga endla yini loko va ri ni swikweleti?
Mpatswa lowu tekaneke wu fanele wu vulavula hi ku ntshunxeka ni hi ku rhula malunghana ni xikweleti xa wona. Swi ta wu pfuna loko wo hlela mali leyi wu nga na yona sweswi. Xana wu nga engetela muholo wa wona kumbe wu hunguta swilo leswi wu swi xavaka kumbe ku swi hakelela? Wu fanele wu kambisisa ndlela leyi wu nga ta swi hakela ha yona swikweleti swa wona, kumbexana wu vulavurisana ni lava va wu lombeke mali malunghana ni ndlela leyintshwa leyi wu nga hakelaka ha yona. Kambe wu fanele wu amukela xiyimo lexi nga ha vaka kona loko wu ri karhi wu hlela mali ya wona naswona wu fanele wu yi tirhisa hi ndlela leyi faneleke. (1 Tim. 6:8)—11/1, matluka 19-21.
Yesu u wu kombise njhani moya wo titsongahata lowu ku vulavuriwaka ha wona eka Esaya 50:4, 5?
Tindzimana toleto ti vula leswaku loyi a nga ni “ririmi ra lava dyondzisiweke” a a nga ta “[hundzulukela] eka tlhelo lerin’wana.” Yesu u kombise moya wo titsongahata, a yingiserisisa loko Tata wa yena a n’wi dyondzisa. Yesu a a tiyimiserile ku dyondza eka Yehovha, a languta ndlela leyi Xikwembu xi va kombiseke musa ha yona hi ku titsongahata vanhu lava nga ni xidyoho.—11/15, tluka 11.
Xitempe xa poso xa xitsundzuxo xa le Estonia xi nyikela vumbhoni njhani eka ku tshembeka ka Timbhoni ta Yehovha?
Hi 2007 Hofisi ya Poso ya le Estonia yi humese xitempe lexi vulavulaka hi ku yayarheriwa ka vanhu va le Estonia hi Stalin. A xi ri ni nhlayo ya 382, leyi kombetelaka eka nhlayo ya Timbhoni ni vana va tona lava hlongoriweke hi 1951 va yisiwa etikampeni ta nxaniso etikweni ra Rhaxiya leri a ri ri ekule swinene ni makaya ya vona.—12/1, matluka 27-28.

robotstxt: allowed

filter: keep


text:
NDZETELO WA NTIRHO WO CHUMAYELA
Tsima Ro Fambisa Xirhambo Xa Nhlengeletano
Lembe ni lembe, hi wu langutela hi mahlongati nkhuvo wa moya lowu hi tiphinaka ha wona eka tinhlengeletano ta hina ta xifundzha. Leswaku van’wana va ta nantswa vunene bya Yehovha, hi ta rhamba vanhu vo tala hilaha hi nga kotaka ha kona. (Ps 34:8) Huvo yin’wana ni yin’wana ya vakulu yi ta hlela ndlela leyinene yo fambisela vanhu vo tala swirhambo hilaha swi nga kotekaka hakona.
VUXOKOXOKO LEBYI HI FANELEKE HI BYI TSUNDZUKA
Yi ta va rini nhlengeletano ya xifundzha?
Tsima ro rhambela vanhu ri ta sungula rini?
Nhlangano wa nsimu wu ta khomiwa rini?
Hi tihi tipakani leti ndzi lavaka ku ti fikelela hi nkarhi wa tsima?
I vamani lava ndzi hleleke ku va rhamba?
I YINI LESWI U NGA TA SWI VULA?
Endzhaku ko xeweta, u nga ha ku:
“Hi endla tsima leri endliwaka emisaveni hinkwayo ro rhambela vanhu eka xiendlakalo xa nkoka swinene. Masiku ya kona, nkarhi ni ndhawu swi tsariwile eka xirhambo lexi. Hi nga tsaka loko wo va kona.”
U NGA KU HLAKULELA NJHANI KU TSAKELA?
Hambileswi hi lavaka ku rhamba vanhu vo tala hilaha hi nga kotaka hakona, hi fanele hi xalamukela ku hlakulela ku tsakela ka vanhu lava hi va kumaka.
Hi mahelovhiki, u nga ha fambisa timagazini ni xirhambo.


text:
Ku Heta Ntirho Hi Nkarhi Lowu Vekiweke Wa Masiku Ya 60
Hi Ravuntlhanu, July 5, 2013, ndyangu wa Bethele ya le United States wu tsake swinene loko Anthony Morris, loyi a nga xirho xa Huvo leyi Fumaka, a hlaya xitiviso lexi nge: “Ku tekiwe xiboho xo xavisa miako ya tsevu leyi katsaka lowu nga le 117 Adams Street ni le 90 Sands Street eBrooklyn. * Ku xavisiwa ka Muako 1 ku ya eka 5 swi lava leswaku hi huma eka yona exikarhi ka August wa lembe leri.”
A swi ri erivaleni leswaku lowu a ku ta va ntirho lowukulu swinene. Ndhawu hinkwayo ya swithezi swa miako leyi ya ntlhanu a swi ringana ni timbala ta 11 ta bolo ta mpimo lowu tirhisiwaka loko ku tlangiwa mintlangu ya misava! Nakambe a ku vekiwe masiku ya 60 leswaku ku humiwa eka miako leyi!
Ku ringana makume ya malembe, michini yo gandlisa ni yo hlanganisa tibuku a yi ri eka Muako 1 ku ya eka 5, kambe hi 2004 michini leyi yi rhurhiseriwe endhawini leyintshwa eWallkill, le New York.
Ku sukela hi nkarhi wolowo, miako leyi a yi tirhisiwa tanihi ndhawu ya vuhlayiselo ni ya ku lunghisa swilo naswona a yi tele hi swilo swo aka, fanichara ya tihofisi ni michini leyi tirhiseriwaka ku seketela mintirho yo aka eUnited States ni le matikweni man’wana.
Swilo a swi lava ku hleriwa hi vukheta leswaku ku humiwa eka miako leyi hi nkarhi lowu vekiweke. Xo sungula, ku tsariwe nxaxamelo wa swilo leswi nga endzeni ka miako leswaku ku ta tiviwa swilo leswi lavaka ku xavisiwa, leswi lavaka ku lahliwa kumbe leswi lavaka ku hlayisiwa. Kutani ku endliwe malunghiselelo yo endla ntirho lowu hi ndlela leyi sirhelelekeke ni leyi nga dyiki nkarhi.
Ndyangu wa Bethele wu tirhe hi matimba leswaku wu seketela ntirho lowu. Ku engetela kwalaho, vatirhi va nkarhinyana va ku tirhandzela va 41 va rhambiwile eBethele leswaku va ta pfuna. Vatirhi va ku tirhandzela a va huma etindhawini to tala ta United States. Vo tala va vona a ku ri majaha lama tiyeke lama nga tekangiki. Va amukele xirhambo xa ku ta tirha mavhiki ya tsevu ku ya eka ya khume, va siya mindyangu ya ka vona, vanghana ni mintirho ya vona leswakau va ta tirha eBethele. Va titwe njhani hi ntirho lowu?
Jordan, la nga ni malembe ya 21 la humaka eWashington, u te: “Ndzi navela onge a ndzi hoxe xikombelo xa mina khale.”
Steven, la nga ni malembe ya 20 la humaka eTexas, u te: “Ndzi titwa ndzi ri xirho xa ndyangu lowukulu, lowu tirhaka hi matimba ni lowu tsakeke.”
Justin, la nga ni malembe ya 23, u tsale a ku: “Ndzi titwa ndzi ri ekaya laha Bethele. Bya hlamarisa vutlhari byo tala bya moya, rirhandzu ni vunghana lebyi nga laha Bethele.”
Adler, la nga ni malembe ya 20 la humaka ePuerto Rico, u te: “A swi tika ku pfuna nimixo, kambe ndzi ake xinghana lexi nga ta tshama hi masiku.”
William, la nga ni malembe ya 21, u te: “Ku sukela loko ndza ha ri ntsongo a ndzi navela ku ya eBethele. A ndzi ehleketa leswaku ndzi ta va ni xivundza, kambe a swi vanga tano. Ku ya eBethel ku ve nkarhi wo tsakisa swinene evuton’wini bya mina! Ku hava nchumu wun’wana wo antswa ku tlula ku va laha.”
Xana ntlawa lowu wa vatirhi va ku tirhandzela va swi kotile ku heta ntirho hi nkarhi lowu vekiweke? Ina, va swi kotile
^ ndzim. 2 Muako wo tshama eka wona lowu nga le 90 Sands Street ku ta humiwa eka wona hi lembe ra 2017.
DYONDZA SWO TALA
Bethele I Yini?
Bethele i ndhawu yo hlawuleka leyi nga ni xikongomelo xa nkoka. Dyondza leswi engetelekeke malunghana ni lava tirhaka kona.


text:
1Na gi vbohide gikhati nya gubele ngalavani, hi di vbanganana ni makhodwa, hi lulama gu hongola kala gidwane gya Kosi. Khu mindru gakone hi di vboha siwoni ga Rodhesi, hi khuga khavbo hi gu hongola dhoropani ga Patara. 2Hi di ya mana ngalava nya guhongole Fenisiya na yi gu khuga, hi bela umo hi hongola. 3Na hi gu wona gidwane gya Kipra, hi di gi diga nyambade hi gu thonona litigo la Siriya. Ngalava yi di vbweta gu ya tshisa sombo siwoni ga Tiro, khavbo nethu hi nga ya tshigela avbo. 4Hi di ya mana vapizane nya gukari va dhoropani mule, hi gu khala navo semana rumba. Avo va di tiviswa khu Liphuvbo nya gu Age, va embela Pawulo gu khavo a si vbindri a hongola Jerusalema. 5Aholu, gu vbelani nya matshigu yoyo, hi di simama ni liendro lathu. Vakhodwa vatshavbo ni vanyamayi ni sanana va di hi bangaladza kala vbavbandze nya lidhoropa. Na hi dugide khu dhoropani, hatshavbo hi di khidzima funguni hi lombelela ga Nungungulu. 6Khavbo avbo, hi di vbanganana hi bela ngalavani, avo va bwelela magaya gwawe. 7Khu Tiro hi di tshatugela Ptolomayidha, li hegisela avba liendro lathu khu matini. Hi diya losa vandruye va tigoni mule, hi gu khala navo litshigu rumba. 8Na gugide, hi di phara ndzila hi hongola kala hi ya vboha dhoropani ga Sezareya. Hi di bela ndrangani ga muvhangeli Filipi, hi gu khala naye. Filipi moyo nya vale nya livbandre na vavili va nga hathwago Jerusalema. 9Adiri ni sanana sina nya vanyamahegyane si nga bani si gu hevbudza niso Mahungu ya Nungungulu. 10Hi khade iyo matshigu nya gulaphe. Khavbo avbo a di vboha muprofeti moyo nya gupwani khu Agabo, na gu relela khu Judheya. 11A di hidzimela avba gwathu, a dzega kyeka wa Pawulo a dzi hunga khuwo mawundru ni mawogo yaye, a ganela khuye: "Liphuvbo nya gu Age lari khilo, Vajudha, Jerusalema, va na mola mwama a gu mune kyeka yoyu, va mu hungelela kharati, va mu ningela ga va nya mayigo." 12Na hi pwide esi, ethu ni vambe vandruye va mule hi di lomba ngudzu Pawulo gu khethu a si hongoli Jerusalema. 13Aholu uye a di hi hakha khuye: "Khu ginani mu lilago kharato mu nyi thela wuvi? Eni nyi dzi dongisede, nasiri gu ya hungeledwa basi, ambari gu ya songwa Jerusalema khu kota nya lina la Pfhumu Jesu." 14Khu gumba mu kodza gu mu thindregisa, hi di mu diga khethu: "Gu na girege guhaladza gwa Pfhumu!" 15Khavbo avbo, hi di dzi dongisela hi gwela Jerusalema. 16Hi di bangaladzwa khu vandruye nya gukari va Sezareya, va nga hi yisa ndrangani ga mwama moyo wa Kipra nya gu pwani khu Manasoni, mupizane wa gale. A di hi hakha gaya gwaye, hi khala vapfhumba vaye. 17Gikhati hi nga vbohago Jerusalema, vandruye va di hi hakha khu gunengela. 18Khu mindru gakone, Pawulo a di hi dzega hi ya holela Jakobe. Hi di ya mana madhota yatshavbo nya libandla na ma tshanganide. 19Khavbo avbo, Pawulo a di va losa, a va tshamusela gwadi satshavbo esi Nungungulu a giridego khavbo gwaye vbakari ga va nya mayigo. 20Na va mu pwide, vatshavbo va di rungudza Nungungulu, va gu embela Pawulo khavo: "Wandruye, u na wona nya gukhuwe mazana mangi nya Vajudha va hakhide gukhodwa ga Kristo, aholu va gu simama gu landrisa Nayo wa Mosi. 21Va tivisidwe gu pwani uwe wa gu hevbudza Vajudha va vbanyago vbavbandze gu mba thela kota khu Nayo ni gu mba hanisa wugwera sanana, ni gu mba landrisa siolovedzo nya mavbanyelo ya Vajudha. 22Hi na rini olu? Khu lisine, va na dziti gu khavo u womo omu. 23Nya dzadi khu gu gira esi hi na gu embelago: avba hi na ni vama vana va vbwetago gu landrisa gisambanyo va giridego ga Nungungulu. 24Indra navo, u ya dzi agisa nuwe, u va livbela dzitsapawu nya guvidwe hungo. Kharato, vatshavbo va na dziti gu khavo khandri lisine esi si ganedwago khu mahungu yago, kholu va na wona nya gukhavo uwe u nga gu landrisa Nayo wa Mosi. 25Gasi, ava va si gu Vajudha aholu va dzi giridego vakhodwa va Kristo, hi va lovede lidangalila hi va tivisa mawonelo yathu, khethu: va nga hodzi nyama nya sirengo nya guphasedwe vanungungulu nya malipha, va nga hodzi novba, ni nyama nya sirengo nya gutshwedziswe, ni gumba bhaya." 26Pawulo a di dzega vama vale va vana, khu limbe litshigu a di hongola aya dzi agisa navo. Khavbo avbo, a di bela Nyumbani ga Nungungulu a ya tivisa matshigu nya guhegise gu dzi agisa gwawe, avba moyo ni moyo a nga vbweta gu ningela mhamba nya guluve. 27Aholu, mari vbafuvbi ni gu vbela livbandre na mavili matshigu yale nya gu dzi agise, Vajudha nya gukari nya gute khu Asiya va di wona Pawulo Nyumbani ga Nungungulu. Khavbo avbo, va di wusa pfilupfilu vbakari nya vathu, va gu mu mola, 28na va gu gulumela khavo: "Va na Israeli, nga deluni mu ta hi phasa! Mwama yoyu khuye a gimbilago a gu hevbudza vathu mayigoni gwatshavbo, a va kutsedzela gu wugela libandla lana Israeli, ni Nayo ni Nyumba ya Nungungulu. Gu diga nya isoso, olu dzude ni vathu va si gu Vajudha ata bela navo Nyumbani ya Nungungulu, a nyenyezisa wulanga wowu nya gu age!" 29Va di ganela esi kholu va nga mu wona dhoropani ari ni Trofimo, nya givelegwa gya Efeso, va pimisa gu khavo a di bela naye Nyumbani ga Nungungulu. 30Gu di manega nyenganyenga dhoropani gwatshavbo, gu di vboha talo nya vathu khu maphuvbo yatshavbo. Khavbo avbo, va di pfinya Pawulo, va mu ndrindrandrindra va gu duga naye vbavbandze nya Nyumba ya Nungungulu, va sega malimba. 31Mwandra wu di gu dongisela gu songa Pawulo gikhati muthangeli nya masotshwa nya Varoma a hakhidego mwango nya gu pwani Jerusalema yi wugide pfilupfilu. 32Nyamba hwela a di tshanganisa masotshwa ni vathangeli nya dzinyimbi va vbiredza gu hongola avbo gi nga bani gi tombanide gidzemo. Na va wone muthangeli ni masotshwa yaye, va di hegisa gu veta Pawulo. 33Muthangeli a di hidzimela a mola Pawulo a ruma gu mu hunga khu makhetshe mavili. Khavbo avbo, a di wudzisa lina laye ni nandru a nga ghohago. 34Aholu, vbakari nya mwandra, muthu ni muthu a di hakha esi a nga si manago. Khu kota nya ligwaha li nga bani liri lingi, muthangeli nya masotshwa kha dzikodza gu mana lisine. Khavbo avbo, a di ruma masotshwa gu dzega Pawulo va bela naye khokholani. 35Na va vbohide vbamwanyatunu, masotshwa ma di khusa Pawulo ma mu vbagara khu kota nya pfilupfilu nya vathu, 36va nga bani va gu landrisela khu hwane, na va gu gulumela khavo: "A na songwe! A na songwe!" 37Na va gu vbweta gu mu bedza likhokholani, Pawulo a di wudzisa muthangeli khuye: "U ngu nyi dzumedzisa nyi gu embela likana limwedo basi, gani?" 38Uye a di mu wudzisa khuye: "U ngu kodza gu ganela Gigreki gani? Khandruwe mwama wule nya Mugipiti a nga wusa pfilupfilu a wuya khavbo a dzega magumi mana mazana sighevenga a thava naso a gu hongola giwulani, gani?" 39Pawulo a di hakha khuye: "Eni nyi Mujudha, givelegwa gya Tarsu tigoni ga Silisiya. Nya gu dugela lidhoropani nya gu thavisege. Nya gu lomba u nyi ninge wulanga nya gu ganele vbadugwana" 40Na dzumedzisidwe, Pawulo a di ema khu vbamwanyatunu, a khusedza mandza a lomba gurula. Na va degude vatshavbo, a di ganela khu Giaramewu khuye:
Copyright
Learn More


text:
“Mavoko Ya Wena Ma Nga Tshuki Ma Lelemela”
“Mavoko ya wena ma nga tshuki ma lelemela.”
TINSIMU: 81, 32
1, 2. (a) Hi swihi swiphiqo leswi vanhu vo tala va langutanaka na swona namuntlha naswona ku va ni vuyelo byihi? (b) Hi wihi ntshembo lowu kumekaka eka Esaya 41:10, 13?
MAKWERHU wa xisati loyi a nga phayona ra nkarhi hinkwawo loyi nuna wakwe a nga nkulu, u ri: “Hambileswi ndzi nga ni vuxaka lebyinene ni Xikwembu, ndzi ni malembe yo tala ndzi karhatiwa hi ntshikilelo. Wu endla ndzi nga etleli, wu ndzi vangela switlhavi, wu endla ndzi khoma van’wana hi ndlela yo biha naswona minkarhi yin’wana wu endla ndzi titwa ndzi hele matimba.”
2 Xana wa yi twisisa ndlela leyi makwerhu loyi a titwaka ha yona? Lexi twisaka ku vava, emisaveni leyi yo homboloka ya Sathana hi langutana ni swiphiqo swo tala leswi endlaka hi vilela ni ku hela matimba. Ku fana ni ntambhu leyi boheleriweke eka xikepe leyi endlaka leswaku xi nga fambi, ku vilela swi nga endla leswaku hi hela matimba. (Swiv. 12:25) I yini leswi nga endlaka u titwa hi ndlela yoleyo? Kumbexana u feriwe hi munhu loyi u n’wi rhandzaka, u le ku vabyeni, u ringeta ku khathalela ndyangu wa wena hambileswi ikhonomi yi weke kumbe u langutane ni nkaneto. Hi ku famba ka nkarhi u nga hela matimba. Swi nga tlhela swi ku endla u heleriwa hi ntsako. Kambe u nga tiyiseka leswaku Xikwembu xi ta ku pfuna.—Hlaya Esaya 41:10, 13.
3, 4. (a) Rito “mavoko” eBibeleni ri kombetela eka yini? (b) I yini lexi nga endlaka leswaku hi hela matimba?
3 Minkarhi yo tala Bibele yi tirhisa swirho swa miri wa munhu ku fanekisela swiendlo kumbe nchumu wo karhi. Hi xikombiso, rito leri nge voko ri tirhisiwe minkarhi yo hlayanyana eBibeleni. Ku tiyisa mavoko ya van’wana swi nga ha vula ku va khutaza, ku va tiyisa ni ku va nyika matimba. (1 Sam. 23:16; Ezra 1:6) Swi nga tlhela swi vula ku va ni langutelo lerinene hi vumundzuku.
4 Ku va mavoko ya munhu yo fanekisela ma hele matimba, minkarhi yin’wana swi nga ha kombetela eka munhu loyi a tshovekeke mbilu kumbe ku heleriwa hi ntshembo. (2 Tikr. 15:7; Hev. 12:12) Swi tolovelekile leswaku munhu loyi a nga eka xiyimo xo tano a hela matimba. Loko u tshikilelekile kumbe u karhele kumbexana u vona onge a wa ha ri na vuxaka lebyinene na Yehovha, sweswo swi nga ku endla u hela matimba kambe u nga xi kuma kwihi xikhutazo? U nga khutazeka njhani ni ku tiyisiwa leswaku u tiyisela ni ku va ni ntsako?
“VOKO RA YEHOVHA A RI KOMANGA NGOPFU LEROVA RI NGA TSANDZEKA KU PONISA”
5. (a) Hi fanele hi endla yini loko hi langutana ni swiphiqo naswona i yini leswi hi faneleke hi swi tsundzuka? (b) I yini leswi hi nga ta swi kambisisa?
5 Hlaya Sofaniya 3:16, 17. Ematshan’weni yo va hi chava kumbe hi hela matimba, leswi hi ndlela yo fanekisela swi nga fanaka ni ku va mavoko ya hina ma hela matimba, Yehovha Tata wa hina loyi a nga ni rirhandzu u hi byela leswaku hi ‘lahlela ku vilela hinkwako ka hina eka yena.’ (1 Pet. 5:7) Hi nga tsundzuka leswi Xikwembu xi swi byeleke Vaisrayele leswaku ‘voko ra xona ra matimba a ri komanga ngopfu lerova ri nga tsandzeka ku ponisa’ malandza ya xona yo tshembeka. (Esa. 59:1) Hi ta kambisisa swikombiso swinharhu swa le Bibeleni, leswi kombisaka ndlela leyi Yehovha a tiyisaka vanhu vakwe ha yona ku nga khathariseki swiphiqo leswi va langutanaka na swona. Xiya ndlela leyi swikombiso leswi swi nga ku tiyisaka ha yona.
6, 7. Hi yihi dyondzo ya nkoka leyi hi nga yi dyondzaka eka ndlela leyi Vaisrayele va hluleke Vaamaleke ha yona?
6 Endzhaku ka loko Vaisrayele va ntshunxiwe aEgipta hi singita Vaamaleke va va hlaserile. Hi ku landzela nkongomiso wa Muxe, Yoxuwa loyi a a ri ni xivindzi u rhangele Vaisrayele enyimpini. Loko nyimpi yi ri karhi yi hisa, Muxe u teke Aroni na Huru a famba na vona exintshabyanini lexi a xi ri ekusuhi, laha a va ta kota ku yi vona kahle ndhawu leyi a ku lweriwa eka yona. Xana vavanuna lavanharhu va suke endhawini leyi a ku lweriwa eka yona hileswi a va chava? Doo!
7 Muxe u endle rhengu ro karhi leri endleke leswaku va hlula. U tlakuse mavoko yakwe ehenhla a khome nhonga ya Xikwembu. Hi ku va a endla tano, Yehovha u tiyise mavoko ya Vaisrayele leswaku va vonaka va ri ni matimba eka Vaamaleke. Hambiswiritano, loko mavoko yakwe ma sungula ku karhala ivi a ma yisa ehansi, Vaamaleke va sungule ku hlula. Hi ku hatlisa, Aroni na Huru “va teka ribye va ri veka ehansi ka [Muxe] a tshama ehenhla ka rona; Aroni na Huru va seketela mavoko yakwe, un’wana a ri eka tlhelo leri kasi lowun’wana a ri eka tlhelo lerin’wana, lerova mavoko yakwe ma yima ma tiya ku fikela loko dyambu ri pela.” Voko ra matimba ra Xikwembu ri pfune Vaisrayele leswaku va hlula enyimpini.—Eks. 17:8-13.
8. (a) Xana Asa u endle yini loko Vaetiyopiya va xungeta tiko ra Yuda? (b) Hi nga xi tekelela njhani xikombiso xa Asa xo titshega hi Xikwembu?
8 Enkarhini wa Hosi Asa Yehovha u kombise leswaku voko ra yena a ri komanga. Ku ni tinyimpi to tala leti boxiwaka eBibeleni. Kambe Zara lowa Muetiyopiya a a ri ni vuthu lerikulu ku tlula hinkwavo. A a ri ni masocha ya 1 000 000 lama nga ni ntokoto. Vaetiyopiya a va tlula vuthu ra Asa hi nhlayo leyi phindhiweke kambirhi. Anakanya ndlela leyi Asa a swi ta n’wi olovela ha yona ku chava ni ku tshikileleka ni ku lahla thawula. Ku ri na sweswo, Asa u kombele mpfuno eka Yehovha hi ku hatlisa. Hi ku ya hi lava tivaka nyimpi, a swi nga ta koteka ku hlula Vaetiyopiya, kambe “eka Xikwembu swilo hinkwaswo swa koteka.” (Mat. 19:26) Xikwembu xi kombise matimba ya xona hi ku “hlula Vaetiyopiya emahlweni ka Asa,” loyi “mbilu [yakwe] a yi hetisekile eka Yehovha emasikwini yakwe hinkwawo.”—2 Tikr. 14:8-13; 1 Tih. 15:14.
9. (a) I yini lexi tsandzekeke ku sivela Nehemiya ku pfuxeta makhumbi ya Yerusalema? (b) Xikwembu xi xi hlamule njhani xikhongelo xa Nehemiya?
9 Anakanya ndlela leyi Nehemiya a titweke ha yona loko a ya eYerusalema. Muti lowu a wu nga sirhelelekanga naswona Vayuda lava a ri na vona a va hele matimba. Hikwalaho ka nxungeto wa vanhu lava a va lava ku yimisa ntirho wo pfuxeta makhumbi ya muti wa Yerusalema, Vayuda va hele matimba naswona a va lava ku tshika. Xana Nehemiya u pfumelele xiyimo xexo leswaku xi n’wi endla a khondla mavoko ni ku hela matimba ku fana ni Vayuda lavan’wana? Doo! Nehemiya a a titshege hi Yehovha hi xikhongelo ku fana na Muxe, Asa ni malandza man’wana ya Yehovha yo tshembeka. Niloko a ri eka xiyimo lexi u khongerile. Hambiloko, Vayuda va ri eka xiyimo lexi laha kumbexana a va vona onge a ku na ndlela yo huma, Yehovha u hlamule xikhongelo xa Nehemiya lexi humaka embilwini. Xikwembu xi tirhise ‘matimba lamakulu’ ni ‘voko ra matimba’ ku tiyisa mavoko ya Vayuda. (Hlaya Nehemiya 1:10; 2:17-20; 6:9.) Xana wa tshemba leswaku Yehovha u tirhisa ‘matimba yakwe lamakulu’ ni ‘voko rakwe ra matimba’ ku tiyisa malandza yakwe namuntlha?
YEHOVHA U TA TIYISA MAVOKO YA WENA
10, 11. (a) Sathana u ringeta njhani ku endla leswaku mavoko ya hina ma hela matimba? (b) Yehovha u tirhisa yini ku hi tiyisa ni ku hi nyika matimba? (c) U vuyeriwa njhani eka dyondzo ni ndzetelo lowu hi wu kumaka enhlengeletanweni ya Yehovha?
10 Hi nga tiyiseka leswaku Diyavulosi a nge tshiki ku endla matshalatshala yo hi sivela ku endla mintirho ya Vukreste. U tirhisa mavun’wa ni minxungeto leyi humaka eka mimfumo, vafundhisi ni vagwinehi. Hi xihi xikongomelo xa yena? U lava leswaku mavoko ya hina ma hela matimba leswaku hi nga yi emahlweni ni ntirho wa hina wo chumayela mahungu lamanene ya Mfumo. Hambiswiritano, Yehovha u tiyimisele ku hi nyika matimba hi ku tirhisa moya lowo kwetsima. (1 Tikr. 29:12) I swa nkoka ku va hi kombela moya lowo kwetsima leswaku hi ta langutana ni miringo leyi Sathana ni misava yakwe yo homboloka yi hi tiselaka yona. (Ps. 18:39; 1 Kor. 10:13) Nakambe, ha tsaka swinene leswi hi nga ni Rito ra Xikwembu, leri veke kona hikwalaho ka moya lowo kwetsima. Anakanya hi swakudya swa moya leswi humaka eBibeleni leswi hi swi kumaka n’hweti ni n’hweti. Marito ya Zakariya 8:9, 13 (yi hlaye) ma vuriwe hi nkarhi lowu a ku pfuxetiwa tempele ya le Yerusalema naswona ma nga hi pfuna namuntlha.
11 Ha tiyisiwa hi tidyondzo leti hi ti kumaka eminhlanganweni ya Vukreste, etinhlengeletanweni ni le swikolweni leswi kongomisiwaka hi Xikwembu. Tidyondzo toleto ti nga hi pfuna leswaku hi va ni xikongomelo lexinene, hi tivekela tipakani ta moya ni ku endla swiavelo swa hina. (Ps. 119:32) Xana wa swi hisekela ku kuma tidyondzo toleto leti nga ta ku tiyisa?
12. Hi fanele hi endla yini leswaku hi tshama hi tiyile hi tlhelo ra moya?
12 Yehovha u pfune Vaisrayele leswaku va hlula Vaamaleke ni Vaetiyopiya naswona u nyike Nehemiya ni vanhu lava a ri na vona matimba leswaku va heta ntirho wo pfuxeta makhumbi. Hilaha ku fanaka Xikwembu xi ta hi nyika matimba leswaku hi lwisana ni nkaneto, ndzingo wo hetiwa matimba hi vanhu lava nga tsakeriki ni ku vilela leswaku hi endla ntirho wo chumayela. (1 Pet. 5:10) Nilokoswiritano, a hi langutelanga leswaku Yehovha a endla swilo leswi hinkwaswo hi singita. Ku ri na sweswo, hi fanele hi tikarhata. Sweswo swi katsa ku hlaya Rito ra Xikwembu siku ni siku, ku lunghiselela ni ku tlhela hi va kona eminhlanganweni vhiki ni vhiki, hi endla dyondzo ya munhu hi yexe swin’we ni vugandzeri bya ndyangu ni ku va minkarhi hinkwayo hi khongela eka Yehovha. Hi nga tshuki hi pfumelela swilo kumbe mintirho yin’wana yi kavanyeta ndlela leyi Yehovha a yi tirhisaka leswaku a hi tiyisa ni ku hi khutaza. Loko u xiya leswaku ku ni laha u faneleke u antswisa kona, kombela Xikwembu leswaku xi ku pfuna. Kutani xiya ndlela leyi moya wakwe wu ‘tirhaka ha yona endzeni ka wena leswaku u va ni matimba ya ku rhandza ni ku endla.’ (Filp. 2:13.) I yini leswi u nga swi endlaka leswaku u tiyisa mavoko ya van’wana?
TIYISA MAVOKO YA LAVA HELEKE MATIMBA
13, 14. (a) Makwerhu un’wana u tiyisiwe njhani endzhaku ka rifu ra nsati wakwe? (b) Hi nga tiyisa van’wana hi tindlela tihi?
13 Emisaveni hinkwayo Yehovha u hi nyike vamakwerhu lava khathalaka hi hina leswaku va hi khutaza. Tsundzuka leswi muapostola Pawulo a swi tsaleke loko a ku: “Ololoxani mavoko lama lelemelaka ni matsolo lama gudlagudlaka, naswona hambetani mi endlela milenge ya n’wina magondzo yo lulama.” (Hev. 12:12, 13) Vo tala enkarhini wakwe va tiyisiwile hi ndlela yoleyo. Ninamuntlha swa ha ri tano. Endzhaku ka loko makwerhu un’wana a feriwe hi nsati ni ku tlhela a langutana ni swiphiqo swin’wana u te: “Ndzi dyondze leswaku a hi tihlawuleli leswaku hi lava ku langutana ni miringo yihi, hambi ku ri nkarhi lowu yi hi welaka ha wona. Xikhongelo ni dyondzo ya munhu hi yexe hi swona leswi ndzi pfuneke leswaku ndzi tiyisela. Ndzi tlhele ndzi chaveleleka hikwalaho ko seketeriwa hi vamakwerhu evandlheni. Ndzi xiye ndlela leyi swi nga swa nkoka ha yona ku va ni vuxaka lebyinene na Yehovha ku nga si va ni swiphiqo.”
14 Loko nyimpi yi hisa Aroni na Huru va tshege mavoko ya Muxe. Hilaha ku fanaka na hina hi nga lava tindlela leti hi nga seketelaka ni ku pfuna van’wana ha tona. Hi nga pfuna vamani? Vamakwerhu lava langutanaka ni swiphiqo swa ku dyuhala, swiphiqo swa rihanyo, lava xanisiwaka hi mindyangu ya vona, lava nga ni xivundza kumbe lava feriweke hi vanhu lava va rhandzaka. Hi nga tlhela hi tiyisa vantshwa lava langutanaka ni nkucetelo wa ku tikhoma hi ndlela yo biha kumbe lava khutaziwaka ku hlongorisa rifuwo ra misava leyi. (1 Tes. 3:1-3; 5:11, 14) Lava tindlela to kombisa van’wana leswaku wa khathala ha vona eHolweni ya Mfumo, ensin’wini, loko u dya na vona kumbe loko u bula na vona hi riqingho.
15. Marito lama khutazaka ma nga va khumba njhani vamakwerhu?
15 Endzhaku ka loko Asa a hlule hi ndlela leyi hlamarisaka, muprofeta Azariya u n’wi khutazile yena swin’we ni vanhu vakwe hi marito lama nge: “Vanani ni xivindzi naswona mi nga tshiki mavoko ya n’wina ma lelemela, hikuva ku ni hakelo ya xiendlo xa n’wina.” (2 Tikr. 15:7) Leswi swi pfune Asa leswaku a endla mindzulamiso yo tala leswaku a vuyetela vugandzeri lebyi tengeke. Hilaha ku fanaka, marito ya wena lama khutazaka ma nga va khumba swinene van’wana. U nga va pfuna leswaku va ya emahlweni va tirhela Yehovha. (Swiv. 15:23) Loko u ri eminhlanganweni, u nga yi tekeli ehansi ndlela leyi u nga khutazaka van’wana ha yona hi ku yimisa voko ni ku nyikela tinhlamulo leti khutazaka.
16. Ku fana na Nehemiya, vakulu va nga ma tiyisa njhani mavoko ya vamakwerhu evandlheni? Vula swikombiso swa ndlela leyi vamakwerhu va ku pfuneke ha yona.
16 Hi ku pfuniwa hi Yehovha, mavoko ya Nehemiya ni lava a ri na vona ma tiyisiwile leswaku va endla ntirho wo pfuxeta makhumbi ya muti wa Yerusalema. Kutani va hete ntirho wolowo hi masiku ya 52 ntsena! (Neh. 2:18; 6:15, 16) Nehemiya a a ngo va mulanguteri wa ntirho ntsena. Na yena u wu endlile ntirho lowu wo pfuxeta. (Neh. 5:16) Hilaha ku fanaka, vakulu vo tala va tekelela Nehemiya hi ku pfuneta eka matsima yo aka kumbe va basisa ni ku khathalela Holo ya Mfumo. Loko vakulu va tirha ni vahuweleri ensin’wini ni ku endla maendzo ya vurisi, va va va tiyisa mavoko ya lava tsaneke ni lava tshikilelekeke.—Hlaya Esaya 35:3, 4.
“MAVOKO YA WENA MA NGA TSHUKI MA LELEMELA”
17, 18. Loko hi ri ni swiphiqo kumbe hi tshikilelekile, i yini lexi hi nga tiyisekaka ha xona?
17 Ku tirha ni vamakwerhu swi endla leswaku hi va ni vun’we. Nakambe swi endla leswaku hi va ni vuxaka lebyi tiyeke na vona ni ku endla leswaku hi yi langutela hi mahlongati mikateko leyi taka ya Mfumo wa Xikwembu. Loko hi tiyisa mavoko ya van’wana, hi va pfuna leswaku va lwisana ni ku hela matimba ni ku va ni langutelo lerinene. Nakambe va ta va ni ntshembo hi vumundzuku. Ku tlula kwalaho, loko hi pfuna van’wana hi tindlela leti, swi hi pfuna leswaku hi tshama hi ri ni vuxaka lebyinene ni Xikwembu ni ku langutela vumundzuku hi mahlongati.
18 Ku xiya tindlela leti Yehovha a seketeleke ni ku pfuna malandza yakwe yo tshembeka ha tona enkarhini lowu hundzeke swi tiyisa ripfumelo ni ntshembo wa hina namuntlha. Loko u ri ni swiphiqo, “mavoko ya wena ma nga tshuki ma lelemela”! Ku ri na sweswo, khongela eka Yehovha, kutani u pfumelela voko ra yena ra matimba leswaku ri ku tiyisa ni ku ku kongomisa kukondza u kuma mikateko ya Mfumo.—Ps. 73:23, 24.


text:
1Ani Pedro, Mpostoli wa Jesu Kristu, ka vasawuleki va i ku valuveli va va nga hangalaka matikoni ka Ponto, ni Galatiya, ni Kapadhokiya, ni Asiya ni Bhitiniya; 2i ku va va nga sawulwa madingano ni makungo a kale a Txizimu Tate, ve sawulekiswa ngu Moya, kasiku va txi engisa Jesu Kristu ni kuamukelwa ngu mnoha wakwe: Kateko ni kuthutha si na ve ni nanu ngu wungi wa sona. 3Txi na dhumiswe Txizimu, i ku Tate wa Mkoma wathu Jesu Kristu, awu a nga hi veleka ka wuphya, ngu wumbilu wakwe wa hombe ni txithembo txa kuhanya. 4Kasi hi txi va ni thomba yo mbi sina, ayi yi si si kotiko kunyetwa ngu txilo, mwendo kuwuna, ayi yi nga vekelwa anu nzumani; 5anu mi vhikelwako ngu mtamo wa Txizimu, ni likholo la kuhanyiswa kuwa hi ku hafuhi ni ku ku wona ka masiku o gwitisa. 6Atiya ti fanela ku mi tsakisa, hambiko kutilava mi no thuka mi txi manwa ngu siduko ka masikunyana o kari; 7kufela ku lisima la likholo lanu, i ku tximaha txa lisima kupinda nzalama, yi yi nyivilikiswako ngu mndilo, li txi mana wudhumo ni kupfaliswa, mbimo yi a no ta Jesu Kristu, a txi ta ti wonekisa; 8Ene wu mi m'randako, hambiko mi si nziko ku mu wona, ene wu mi kholwako kwakwe, atiya ti na mi ninga kutsaka ko mbi balwa ni kutala ni wudhumo. 9Nguko mi na amukela, ngu ditshuri, hakhelo ya likholo lanu, i ku kuhanyiswa ka mimoya yanu. 10Kuhanyiswa kuwa ku wonisisilwe ni kupimisiswa ngu vaprofeti va va nga songolela kuwomba ngu kale timhaka ta kateko yi mi nga sikelwa yona. 11Vona va wonisisile mbimo ni mamahekelo awa ma nga kombwa ngu Moya wa Kristu, wu wu nga ti navo, awu wu nga ti va profetela sixaniso sa Kristu ni kupfaliswa kuwa ku nga ti fanela ku si londisa ngu msana. 12Txizimu txi kombisile ka vaprofeti vava, ti to i ti singa so lumba vona, aniko si ti mahelwa anu, simaha siya mi ziviswako konkuwa ngu vale va mi txhumayelako Evhangeli ngu mtamo wa Moya wo Sawuleka, wu wu nga rumelwa ngu nzumani, i ku sikombiso si tingelozi tipune ti navelako ku si wona. 13Ngu toneto, sungani mitxalatxala siwununi kwanu, mi txi zumba mi txi wonelela. Vekani likholo lanu ka kateko yi mi no ningwa, ka ditshiku di Mkoma wathu Jesu Kristu a no ta ti wonekisa. 14Ngaku mi ku vanana vo engisa, mi nga londeteni minavelo yi mi nga ti nayo mbimo yi mi nga ti si nzi kuziva txilo. 15Aniko, ngaku awule a nga mi dhana, i ku msawuleki, nananu mahani vasawuleki ka yotshe mithumo yanu. 16Nguko, ti bhatwe va txi: "Mahani vasawuleki, nguko nani ni msawuleki." 17Ngaku mi m'dhanako ti to, "Tata," ene wule a lamulako mthu ni mthu madingano ni mithumo yakwe, hanyani ngu txithavo yotshe mbimo ya kuhanya kwanu mu mafuni. 18Ma ti ziva ti to mi ponisilwe ka mahanyelo o mbi vhuna txilo, aawa mi nga ma mana ka vatate vanu; mi ponisilwe na i singa ngu simaha si si sinako, kufana ni silivhela mwendo nzalama; 19aniko, mi terutwe ngu mnoha wa lisima wa Kristu, wu wu fanako ni wa Txinvutana txo mbi na wulema mwendo txibawa; 20Ene a nga ziwa ngu kale, na ku si nzi kumahwa ditiko, kambe a txi wonekiswa ka sikhati sa nyamsi, asi i ku so gwitisa, ngu mhaka yanu. 21Ngu kota yakwe, ma kholwa ka Txizimu, atxi i ku txona txi nga mu wusa ka vafi, txi txi m'ninga wudhumo, kasiku kukholwa kwanu ni kuwonelela kwanu, mi txi si veka ka Txizimu. 22Ngu kuengisa ditshuri, mi basisilwe mimoya yanu ngu kurandana ngu lirando la txikoma ni txinanda. Randanani ngu kukhutala ka lirando la kuta ngu mndani ka mbilu, 23nguko kha ma velekelwa ka mbewu yi yi sinako, aniko mi veleketwe ka mbewu yo mbi sina, ngu dipswi da Txizimu txi txi hanyako, txo mbina makhato ni magwito. 24Nguko, mthu wuhi ni wuhi a fana ni mwasi, kupfaliswa kwakwe kotshe kufana ni txiluva txa mwasi. Mwasi wa woma, se txiluva txi mora, 25aniko dipswi da Mkoma da zumba. Se dipswi diya, ngu dona di mi nga txhumayelwa.
Copyright
Learn More


text:
LANGUTELO RA BIBELE
Swifuwo
Hinkwerhu ha khumbeka emhakeni ya swifuwo hi tindlela to karhi. Xana swi ni mhaka leswaku hi swi khoma njhani swifuwo?
Vanhu va fanele va swi khoma njhani swifuwo?
LESWI VANHU VA SWI VULAKA
Vanhu van’wana va vula leswaku swifuwo swi nga khomiwa hi ndlela yin’wana ni yin’wana leyi vanhu va tsakelaka ku swi khoma ha yona. Van’wana va vula leswaku swi fanele swi khomiwa ku fana ni vanhu.
Munhu un’wana loyi a nga mutivi wa swa timfanelo ta swifuwo, u vule leswaku swifuwo “a swi fanelanga swi khomiwa tanihi switirhisiwa kumbe mathulusi.” U tlhele a ku: “A hi fanelanga hi khoma swifuwo onge hiloko ku ri switirhisiwa swa hina.”
Van’wana lava khathalaka hi swona vo tanihi Leona Helmsley loyi a nga xigwili, u rhumele R129 600 000 leswaku ku khathaleriwa mbyana yakwe a tlhela a tsala eka papila ra ndzhaka a vula leswaku laha a nga ta lahliwa kona loko a file, u ta tsakela leswaku ni mbyana yakwe yi lahliwa etlhelo ka yena loko na yona yi fa.
Xivutiso xo anakanyisisa ha xona: Xana u anakanya leswaku swifuwo swi fanele swi khomiwa njhani?
LESWI BIBELE YI SWI VULAKA
Yehovha Xikwembu loyi a nga Mutumbuluxi wa vutomi, u byele vanhu leswaku va “fuma tinhlampfi ta lwandle ni swivumbiwa leswi hahaka swa matilo ni swivumbiwa hinkwaswo leswi fambafambaka ehenhla ka misava.” (Genesa 1:28) Swa twisiseka ku gimeta hi ku vula leswaku Xikwembu xi teka vanhu va tlakukile ku tlula swifuwo.
Marito lawa yo gimeta ma tiyisekisiwa hi lama vuriweke emahlweni ka lama tshahiweke laha henhla. Bibele yi vula leswaku “Xikwembu xi [ye] emahlweni xi tumbuluxa munhu hi xifaniso xa xona, xi n’wi tumbuluxe hi xifaniso xa Xikwembu; xi va tumbuluxe va ri waxinuna ni waxisati.”—Genesa 1:27.
Leswi hina vanhu hi endliweke hi “xifaniso xa Xikwembu,” hi hambanile ni swifuwo hikuva hi kota ku kombisa timfanelo ta Xikwembu to tanihi vutlhari, vululami ni rirhandzu. Nakambe vanhu va tumbuluxiwe va ri ni ku navela ko va ni mahanyelo ni ku navela ku va ni vuxaka ni Xikwembu. Swifuwo a swi na kona ku navela koloko hikuva a swi endliwanga hi “xifaniso xa Xikwembu.” Swi le hansi ka vanhu, hikwalaho a ku languteriwanga leswaku swi khomiwa hi ndlela leyi vanhu va khomiwaka ha yona.
Xana sweswo swi vula leswaku vanhu va fanele va nga swi khomi kahle swifuwo? Doo!
Eka Nawu lowu Xikwembu xi wu nyikeke Vaisrayele, a xi tiyiseka leswaku swifuwo a swi fanele swi wisa, swi nyikiwa swakudya, swi pfuniwa loko swi vabya ni loko swi vavisekile.—Eksoda 23:4, 5; Deteronoma 22:10; 25:4.
“U ta tirha ntirho wa wena masiku ya tsevu; kambe hi siku ra vunkombo u ta tshika, leswaku nkuzi ya wena ni mbhongolo ya wena swi wisa.”—Eksoda 23:12.
Xana swi hoxile ku dlaya swifuwo?
LESWI VANHU VA SWI VULAKA
Vahloti van’wana ni vaphasi va tinhlampfi va dlaya swifuwo hikwalaho ka mphikizano kumbe mintlango. Van’wana va nga pfumelelana ni mutsari wa tinovhele Leo Tolstoy wa le Rhaxiya, loyi a tsaleke leswaku ku dlaya swifuwo ni ku swi dya “a hi swinene.”
LESWI BIBELE YI SWI VULAKA
Xikwembu xi pfumelele vanhu leswaku va dlaya swifuwo leswaku va tisirhelela kumbe ku endla swiambalo. (Eksoda 21:28; Marka 1:6) Bibele yi tlhela yi vula leswaku vanhu va nga dlaya swifuwo leswaku va dya. Genesa 9:3 yi ri: “Xiharhi [kumbe xifuwo] xin’wana ni xin’wana lexi famba-fambaka lexi hanyaka xi ta va swakudya swa n’wina.” Hambi ku ri Yesu u pfune vadyondzisiwa vakwe leswaku va phasa tinhlampfi leti va ti dyeke.—Yohane 21:4-13.
Nilokoswiritano, Bibele yi vula leswaku Xikwembu xi “venga un’wana ni un’wana la rhandzaka madzolonga.” (Pisalema 11:5) Hikwalaho, swi le rivaleni leswaku Xikwembu a xi lavi leswaku hi vavisa kumbe ku dlaya swifuwo kumbe swiharhi hikwalaho ko titsakisa kumbe mintlango.
Bibele yi kombisa leswaku Xikwembu xi teka vutomi bya swifuwo byi ri bya nkoka swinene.
Bibele yi vula leswaku hi nkarhi wa ku tumbuluxa, “Xikwembu xi ya emahlweni xi endla swivandzana swa misava hi ku ya hi mixaka ya swona ni swifuwo hi ku ya hi mixaka ya swona ni hinkwaswo swiharhi leswi famba-fambaka swa misava hi ku ya hi mixaka ya swona. Hiloko Xikwembu xi swi vona leswaku a swi ri swinene.”—Genesa 1:25.
Loko Bibele yi vulavula hi Yehovha yi ri: “Swiharhi u swi nyika swakudya swa swona.” (Pisalema 147:9) Xikwembu xi tumbuluxe misava yi ri ni swakudya leswi eneleke ni ndhawu ya ku tshama swifuwo.
Hosi Davhida wa le Israyele u khongele a ku: “Oho Yehovha, u ponisa munhu ni xiharhi.” (Pisalema 36:6) Hi xikombiso, hi nkarhi wa Ndhambhi ya misava hinkwayo, Yehovha u hlayise vanhu va nhungu ni mixaka hinkwayo ya swifuwo ni swiharhi a nga si lovisa vanhu vo homboloka.—Genesa 6:19.
Swi le rivaleni leswaku Yehovha wa swi rhandza swifuwo ni swiharhi naswona u lava leswaku na hina vanhu hi swi khoma kahle.
“Lowo lulama u khathalela moya-xiviri wa xifuwo xakwe.”—Swivuriso 12:10.
DYONDZA SWO TALA
Muvumbi U Nyike Munhu Paradeyisi
Bibele yi ku hlamusela njhani ku vumbiwa ka vanhu? Hi swihi swileriso leswi Xikwembu xi swi nyikeke mpatswa wo sungula?
Hi Xihi Xikongomelo Xa Xikwembu Hi Misava?
Bibele yi hlamusela xivangelo xo va Xikwembu xi tumbuluxe misava, nkarhi lowu ku xaniseka ku nga ta hela ni leswi vumundzuku byi yi khomeleke swona misava ni lava tshamaka eka yona.


text:
JUNE 4, 2014
MAHUNGU YA MISAVA
Timbhoni Ti Sungula Mintsombano Ya Matiko
ENEW YORK—Ntsombano wo sungula wa matiko wa Timbhoni ta Yehovha lowu nga ta teka masiku manharhu, lowu nga ni nhloko-mhaka leyi nge “Hambetani Mi Lava Mfumo Wa Xikwembu Ku Sungula!,” wu ta sungula nimixo hi Ravuntlhanu, June 6, 2014, eFord Field eDetroit, Michigan, le USA. Swiyenge swa ntsombano lowu swi ta haxiwa kunene etindhawini tin’wana eArizona, eCalifornia, eFlorida, eIllinois, eMissouri, eNew Jersey ni le North Carolina naswona swi ta tolokiwa hi Xialbaniya, Xikorea, Xipolixi ni Xiputukezi.
J. R. Brown, muvulavuleri wa Timbhoni ta Yehovha entsindza wa tona eBrooklyn, le New York, u te: “Eka mavhiki manharhu yo hetelela, Timbhoni ta le Detroit ni ta le madorobeni lama nga ta hlalela nongonoko lowu hi lunghiselelo ra Internet, a ti ri karhi ti rhamba vaakelani va tona leswaku va va kona eka xiendlakalo lexi. EDetroit, hi langutele vanhu va tinxaka-xaka va kwalomu ka 45 000 ku katsa ni vapfhumba vo tlula 2 000 lava humaka eAustralia, eCanada, eGermany ni le Taiwan.”
Hi nguva ya ximumu, Timbhoni ta le United States ti ta khoma mintsombano ya 16 ya matiko eswitediyamu leswikulu eswifundzheni swa khume. Etindhawini tin’wana nongonoko wu ta nyikeriwa wu helerile kumbe wu nga helelanga hi Xialbania, Xiarabu, Xiarmenia, Xicanton, Xichuukese, Xicreole xa le Haiti, Xifurwa, Xigriki, Xihindi, Xiiloko, Xiindonesia, Xijapani, Xikorea, Ximandarin, Ximarshall, Xintariyana, Xipaniya, Xiperesiya, Xipolixi, Xiromania, Xirhaxiya, Ririmi ra Mavoko ra le Amerika, Xisamoa, Xitagalog, Xitwi ni Xivietnam. Ku sukela hi June 2014 ku fikela hi 2015, Timbhoni ti ta khoma mintsombano ya matiko eAustralia, aEcuador, aEngland, eGermany, eGreece, eMexico, eSouth Korea ni le Zimbabwe.
Media Contact(s):
International: J. R. Brown, Office of Public Information, tel. +1 718 560 5000


text:
XIHONDZO XO RINDZA 2009-11-01
Tidyondzo Ta Mavunwa Ti Nga Endla Leswaku U Kholwa Ni Tidyondzo Tin’wana Ta Mavunwa
Ringanisa tidyondzo leti ta mavunwa ni leswi Bibele yi swi dyondzisaka.
Dyondzo Ya Mavunwa 1: Moya-xiviri A Wu Fi
Dyondza leswi Bibele yi swi vulaka hi moya-xiviri wa munhu.
Dyondzo Ya Mavunwa 2: Vanhu Vo Homboloka Va Xanisiwa eTiheleni
Xana Xikwembu xa rirhandzu xi nga xanisa vanhu hilaha ku nga heriki?
Dyondzo Ya Mavunwa 3: Vanhu Hinkwavo Lavanene Va Ya eTilweni
Xana ntshungu wa vanhu lavo lulama wu ta hanya emisaveni kumbe etilweni?
Dyondzo Ya Mavunwa 4: Xikwembu I Vunharhu-un’we
Marito lama kombisaka leswaku ku ni vanhu vanharhu eka Xikwembu xin’we ku hava laha ma nga kumekaka kona eBibeleni. Ha yini swi ri tano?
Dyondzo Ya Mavunwa 5: Mariya I Mana Wa Xikwembu
Hlaya hi ta lomu dyondzo ya ku gandzeriwa ka Mariya yi humaka kona ni leswaku Bibele yi ri yini hi yena.
Dyondzo Ya Mavunwa 6: Xikwembu Xi Amukela Ku Tirhisiwa Ka Swifaniso Evugandzerini
Xiya leswaku ha yini muapostola Yohane a lemukise Vakreste malunghana ni ku tirhisa swifaniso.
Loko Nkataku A Lava Ku Khathaleriwa Hileswi A Vabyaka
Hlaya hi swiringanyeto swinharhu leswi nga ku pfunaka loko nkataku a ri ni vuvabyi lebyi nga tshungulekiki.
Rungula Leri Tsakisaka Ra Ku Pona Ka Bibele
Twana ndlela leyi Bibele yi xungetiweke ha yona ni hilaha ku pona ka yona ku ta fika enkarhini wa hina swi kombisaka ha kona leswaku i buku leyi hlamarisaka.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 12:1-6
12 Hakunene esikwini+ rero u ta ku: “Ndzi ta ku nkhensa, Wena Yehovha, hikuva hambileswi a wu ndzi hlundzukerile, ku hlundzuka ka wena ku tlherile hakatsongo-tsongo,+ kutani u ndzi chavelela.+2 Waswivo! Xikwembu i ku ponisiwa ka mina.+ Ndzi ta va ni ntshembo, ndzi nga chavi;+ hikuva Yah Yehovha i ntamu+ wa mina ni matimba ya mina,+ naswona u ve ku ponisiwa ka mina.”+3 Hi ku khana mi ta ka mati eswihlobyeni swa ku ponisa.+4 Kunene esikwini rero mi ta ku: “Nkhensani Yehovha!+ Vitanani vito rakwe.+ Tivisani vanhu swiendlo swakwe.+ Vulani leswaku vito rakwe ri yisiwa ehenhla.+5 Yimbelelelani Yehovha miloti,+ hikuva u endle swilo leswikulu ngopfu.+ Leswi swi tivisiwa emisaveni hinkwayo.6 “Banani xivuvutana mi huwelela hi ku tsaka, N’wina vaaki va Siyoni, hikuva Mukwetsimi wa Israyele hi yena lonkulu exikarhi ka n’wina.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 4:1-12
4 Loko n’wana+ wa Sawulo a twa leswaku Abinere u file eHebroni,+ mavoko yakwe ma tsana+ ni Vaisrayele hinkwavo va khunguvanyeka.2 A ku ri ni vavanuna vambirhi, varhangeri va vuthu ra vaphangi+ lava a va ri va n’wana wa Sawulo, vito ra un’wana a ku ri Bhana kasi vito ra un’wana a ku ri Rekabi, vana va Rimoni lowa le Beroti, wa vana va Benjamini; hikuva Beroti+ na yena a a hlayiwa a ri xiphemu xa Benjamini.3 Kutani va le Beroti va balekela eGitayimi,+ va fika va luvela kwalaho ku ta fikela esikwini leri.4 Yonathani+ n’wana wa Sawulo a a ri ni n’wana la lamaleke emilengeni.+ A a ri ni malembe ya ntlhanu hi vukhale loko ku ta xiviko malunghana na Sawulo na Yonathani xi huma eYizriyele;+ muhlayisi wakwe a n’wi rhwala a baleka, kambe loko a baleka a tshukile, a wa ivi a lamala. Vito rakwe a ku ri Mefiboxete.+5 Vana va Rimoni lowa le Beroti, Rekabi na Bhana va famba kutani va fika endlwini ya Ixi-boxeti+ hi nkarhi wa ku hisa ka dyambu, hikuva a a dzumbile ninhlikanhi.6 Hiloko va nghena exikarhi ka yindlu va ri vavanuna lava tekaka koroni, kutani va n’wi tlhava ekhwirini;+ Rekabi na Bhana+ makwavo va baleka va nga voniwi.7 Loko va nghena endlwini, a a etlele esangwini ekamareni rakwe ro etlela ra le ndzeni, hiloko va n’wi tlhava kutani va n’wi dlaya,+ endzhaku ka sweswo va susa nhloko yakwe,+ va teka nhloko yakwe va famba vusiku hinkwabyo egondzweni leri yaka eArabha.8 Eku heteleleni va fika eka Davhida eHebroni, va tisa nhloko ya Ixi-boxeti,+ va byela hosi va ku: “Hi leyi nhloko ya Ixi-boxeti n’wana wa Sawulo nala wa wena,+ loyi a a lava moya-xiviri wa wena;+ kambe Yehovha u rihisela+ hosi yanga leyi nga mufumi esikwini leri eka Sawulo ni vana vakwe.”9 Hambiswiritano, Davhida a hlamula Rekabi na Bhana makwavo, vana va Rimoni lowa le Beroti, a ku eka vona: “Leswi Yehovha loyi a kutsuleke+ moya-xiviri+ wa mina emaxangwini+ hinkwawo, a hanyaka,+10 loko a ku ri ni loyi a ndzi vikelaka a ku,+ ‘Hi loyi Sawulo u file,’ yena ematihlweni yakwe a a fana ni mutisi wa mahungu lamanene, hambiswiritano, mina ndzi n’wi khomile ndzi n’wi dlaya+ eSikilaga loko swi fanerile ha mina leswaku ndzi n’wi nyika hakelo ya murhumiwa;11 swi ta va hi ndlela yihi loko vavanuna vo homboloka+ va dlaye munhu wo lulama endlwini yakwe esangwini rakwe? Xana sweswi a ndzi fanelanga ndzi lava ngati yakwe emavokweni ya n’wina,+ xana a ndzi fanelanga ndzi mi susa emisaveni?”+12 Hiloko Davhida a lerisa majaha, kutani va va dlaya,+ va va hubula mavoko ni milenge, kutani va va hayeka+ ekusuhi ni xidziva eHebroni; nhloko ya Ixi-boxeti va yi teka va ya yi lahla exilahlweni xa Abinere eHebroni.+


text:
XALAMUKA! DECEMBER 2012
Ha Yini Vanhu Va Nga Ha Swi Koti Ku Lehisa Mbilu?
Swihloko leswi swa nxaxamelo swi kambisisa hi vuenti xiphiqo lexi tinyikaka matimba xa ku hela mbilu. Xi vangiwa hi yini naswona ha yini xi ri ni khombo?
Ha Yini Vanhu Va Nga Ha Swi Koti Ku Lehisa Mbilu?
Vativi van’wana va pfumela leswaku vanhu va hela mbilu hikwalaho ka thekinoloji. Ha yini?
Ku Hela Mbilu Swi Nga Va Ni Khombo
Ku hela mbilu a swi nge ku dyeli mali ntsena. Kuma tindlela ta tsevu leti ku nga byi khumbaka ha yona vutomi bya wena.
Leswi Nga Hi Pfunaka Ku Lehisa Mbilu
Conquer impatience and its negative consequences with these four simple steps.
Xana Xikwembu Xi Tirhisa Timhangu Ta Ntumbuluko Ku Xupula Vanhu Namuntlha?
Vanhu vo tala va pfumela leswaku Xikwembu xi tirhisa timhangu ta ntumbuluko ku xupula vanhu namuntlha kambe hi swihi swikombiso leswi nga eMatsalweni?
Tihomu Leti Nga Ni Mixaka Yimbirhi Ya Voya
Ku hambana ni tihomu tin’wana, tihomu ta le tintshaveni ti ni mixaka yimbirhi ya voya.
Dikixinari Leyi Swi Tekeke Malembe Ya 90 Ku Va Yi Tsariwa
Assyrian Dictionary leyi nga ni tivholumo ta 26p yi ni matluka yo tlula 9 700! Yi pfuna ku twisisa matiko ya khale ya le Mesopotamiya.
Hlaya hi timfanelo ta wanuna wa xiviri ni ndlela leyi u nga hlulaka swiyimo swa wena ha yona loko u swi lava.
Swi vula yini ku va “wanuna wa xiviri,” naswona u nga swi kotisa ku yini ku va wanuna wa xiviri ku nga khathariseki swiyimo swa wena?
Caucasus—“Ntshava Leyi Nga Ni Tindzimi To Tala”
Tindzimi ta le ntshaveni ya Caucasus ti hlamusela matimu ya khale, ndhavuko lowu fuweke ni tinxaka to hambana-hambana ta vanhu.
“Mfumo Wa Wena A Wu Te”—Vuprofeta Bya Bibele Lebyi Pakanisaka, Xiyenge 8
I yini Mfumo lowu vanhu vo tala va wu khongelelaka naswona ku ta ka wona swi vula yini eka wena?
“U Nga Pfumeleli Tinsikiti Ti Ku Luma!”
Kuma ndlela leyi u nga dlayaka tinsikiti ha yona ni ku ti sivela leswaku ti nga ha vuyi.
Ta Rivala
Timhaka ta kona ti katsa: Khumbi ra minsinya leri tsemakanyaka Afrika, ha yini hi ahlamula ni vanhu lava poneke vuvabyi bya khensa le U.S.A.
Xikombo Xa Tinhloko-mhaka Ta Xalamuka! Ta 2012
Xikombo xa swihloko hinkwaswo leswi kandziyisiweke eka Xalamuka! ya 2012 leswi tsariweke hi ku ya hi tinhloko-mhaka.
Swivutiso Swo Bula Ha Swona eNdyangwini
N’hweti leyi, dyondza hi Abrahama ni swilo leswi a swi endleke leswaku a endla van’wana va titwa va amukelekile, Samsoni ni Timbhoni ta Yehovha ta le Mexico.


text:
1Khavbo avbo, Jesu a di khuga khu vbale a gu hongola tigoni gwaye gumogo ni vapizane vaye. 2Na li vbohide litshigu nya Sabhado, adiya bela nyumbani nya nombelo a phela gu hevbudza; nya vangi, na va mu pwide, va di liwuga, va wudzisana khavo: "A gu siti ni mani satshavbo sesi? Guti gwatshavbo gogu a gu mane hayi? A ha siliwugiso si girwago khu mandza yaye, sa guta khu hayi? 3Ina khandruye oyu hi mu tigo kha nga muvati, mwamana wa Mariya, ndruye wa Jakobe ni Josefe ni Judha ni Simoni, gani? Vandriyaye nya vanyamayi, khandravo hi vbanyago navo tigoni momu, gani?" Va di mu diga nyamba mu thela kota. 4Jesu a di va embela khuye: "Muprofeti a gu nyenywa basi tigoni gwawe, ni valongoni ni ndrangani gwawe." 5Kha dzi kodza gu gira giliwugiso ni gimwegyo, a di hegela gu handzega mandza vadwali vadugwana va nga bani varomo bale, a va hawulugisa. 6A di liwuga khu gumba khodwa nya vathu vale. Ambari ulo a di gimbilagimbila mu dzindrangani dza vbafuvbi a gu hevbudza. 7Jesu a di rana vale nya likhumi na vavili, a va rumela khu thumo vavili vavili, a va ninga tshivba nya gututumise maphuvbo nya guvivbe. 8A di va laya va si phari gilo khu ndzila, vbavbandze nya ndronga basi; khuye va nga dzegi gibaba, mwendro gikhwama, mwendro dzitsapawu mabhandrini. 9A di va embela gambe khuye va ambale dzitangu, aholu va si phari dzingandzu dzimbili. 10A di va embela khuye: "Ni evbini mu na gu hongolago, ndrangani mu na gu belago, khalani avbo kala mu gu khuga khu dhoropani momo. 11Ni evbini va na gumba mi hakha ni gu mi yingisa, gikhati mu dugago, phuphuthani kudzudzwane vbavbatshi nya migondro yanu gasi gu khala wukustumunyu gwawe." 12Va di phara ndzila va gu gimbila va hevbudza khavo vathu vatshavbo gu vbwetega va vbindrugedza mavbanyelo. 13Va di tutumisa maphuvbo nya guvivbe, va gu hawulugisa vadwali nya vangi khu gu va todza mafura. 14Ni mufumeli Herodhi a dipwa ndruma ya Jesu. Kholu lina laye li di pwade ngudzu, gambe vambe va di gu khavo khu Johane Mubhapatisi a wugidego khu ga vafudego khavbo a manago tshivba nya gugire satshavbo sesi. 15Vambe va di khavo "Khuye muprofeti Eliya." Gasi vambe va di gu khavo: "Uye muprofeti kha nga moyo nya vaprofeti va gale." 16Herodhi, na pwide silo sesi, a di ganela khuye: "Johane nyi nga ruma gu a pidwa ngolo, khuye a wugidego khu ga vafudego." 17Kholu uye Herodhi, khuye a nga ruma gu mola Johane mubhapatisi a khothedwa pasoni, khu kota ya Herodhiya mwangadzi wa ndriyaye Filipi; a nga mu dzega. 18Kholu Johane a di gu mu kawuka khuye: "Khu yeli gu dzega mwangadzi wa ndriyago." 19Herodhiya a di gu venga Johane, a vbweta ndzila nya gu mu songe a yi hamuga. 20Kholu Herodhi adiri ni githawo ga Johane khu gu muti khuye muthu nya ndruda a agidego, a di mu vhikela. Uye, khu gupwa basi Johane na gu ganela a di hambanega mapimo, aholu, a di mu yingisa khu gunengela. 21Na li vbohide litshigu nya gunengele khu gu dundruga guvelegwa gwaye Herodhi, Herodhiya a di mana ndzila nya gusonge Johane, kholu Herodhi a di gira buzo a gu rana madhota, ni vathangeli nya dzinyimbi ni vakhongolo va Galileya. 22Nyamahegyane wa Herodhiya a di bela vbakari a gu hana, khu mahanelo ma nga tsakisago Herodhi ni vatshavbo va nga bani varomo vbabuzotunu. Khavbo avbo, mufumeli a di embela nyamahegyane khuye: "Nyi lombe egi u ginago nyi na gu ninga." 23A di sambanya gwaye, khuye: "Ni gevbi u na nyi lombago nyi na gu ninga, ambari nari gipandre nya mufumu wangu!" 24Nyamahegyane adiya wudzisa mayi waye khuye: "Ginani nyi na gu lombago?" Uye a di mu hakha khuye: "Indra lomba hungo wa Johane Mubhapatisi." 25A di bela khu gu vbiredza umo a nga bani aromo mufumeli Herodhi, a ya khuye: "Nya gu vbweta gu kheni u nyi ninge khu mbiyani, nugunugu olu, hungo wa Johane Mubhapatisi." 26Mufumeli Herodhi a di garadzega ngudzu; aholu kha dzi kodza gu mu bombela khu kota nya gisambanyo a nga girago na gu pwidwa khu vathu a nga va rambago. 27Mufumeli, khu gu vbiredza, a di ruma nyakasane moyo nya ghadhi yaye gu mu resela hungo wa Johane. Uye a diya pasoni a ya mu pila ngolo, 28a gu resa hungo waye khu mbiyani a ningela nyamahegyane, nyamahegyane aya ninga mayi waye. 29Na va dzi tide vapizane va Johane, va di ta dzega girumbi gyaye va ya dzinga thowoni. 30Na va wide, vapostoli va di ta tshangana ni Jesu va gu mu tshamusela iso va nga gimbila va gira ni esi va nga hevbudza. 31Jesu a di va embela khuye: "Hongoleni giwulani mu ya hefemula vbadugwana." A di gira kharato kholu va di si mani gikhati nya guhodze khu kota nya vathu va nga bani va gu bela ni gu duga khu gipitipiti. 32Va di hongola vonga khu ngalava wulangani nya giwula. 33Vathu nya vangi va di va wona na va gu hongola, va di guti avba va yago, khu kharato, va di duga khu mitalalani yatshavbo, va gimbila khu mbiri nya litsiva va gu va khinga, va gu va hegudza gu vboha. 34Gikhati Jesu a nga tshiga khu ngalavani, a di wona gidzemo nya gingi, a va pwela wuhindzi, kholu va di khala nga dzinvuta nyambana muhavisi. A di phela gu va hevbudza silo nya singi. 35Na li hwide lidambo, vapizane va di hidzimela ga Jesu va ya khavo: "Lidambo li hwide, na ri gu wulanga wowu giwula; 36va dige va hongole tigoni ni mitalalani vafela gu ya dzi rengela gilogyo nya gugodze." 37Jesu a di hakha khuye: "Va ningeni enu guhodza." Vapizane va di khavo: "Ina wa gu pimisa nya gukhuwe khu mazana mavili nya dzitsapawu hi nga dzi hodza gu renga sibaba nya guenedze vathu, gani?" 38Jesu a di va hakha khuye: "Sibaba singani mu gu naso? Indrani mu ya wona." Vapizane, na va wudziside va di hakha khavo: "Livbandre sibaba ni dzindzandzi dzimbili." 39Khavbo avbo, a di va ruma gu khala khu sikwata mwasini nya gunyuge. 40Va di khala vbavbatshi khu sikwata nya lizana vathu niso nya livbandre magumi. 41Na dzegide sibaba sile nya livbandre ni dzindzandzi dza dzimbili, a di khedzisa vbatshani ndzadzini, a kategisa, a pila sibaba a si ningela ga vapizane vaye gasi gu kabanisela vathu. A di kabanisela gambe vatshavbo dzindzandzi dza dzimbili. 42Va di hodza vatshavbo va khura. 43Na va rolede sipandre nya sibaba ni dzindzandzi si nga thegelago, va di tadza likhumi na sivili situndru. 44Ava va nga hodzago sibaba adiri livbandre magumi mazana vama. 45Khu hwane nya iso, Jesu a di ruma vapizane vaye gu bela ngalavani va thanga guya tshatugo ga Bhetisayida, uye na ngu gu vbanganana ni gidzemo. 46Na va vbanganide, a di gwela gigomoni aya lombelela. 47Na li hwide lidambo, ngalava na yiri vbakari nya mati, Jesu a di tshade enga siwoni. 48Na wonide nya gukhuye va garade khu gu dzuwa makasiya gasi gu pala phuvbo yi nga bani yi gu veta khu thonvutunu, a di va yela ni mambagugya na gu gimbila khu vbatshani nya mati, a gira gu khwatshi a gu va thangela. 49Na va mu wone na gu gimbila khu vbatshani nya mati, va di pimisa nya gukhavo githusa. Khu kharato, va di womba dzihuwa. 50Kholu va di mu wona vatshavbo va tedwa khu hwanga. Uye a di va embela khuye: "Tiyani, mu nga thavi! Kheni." 51Na bede ngalavani, phuvbo yi di degula. Avo va di liwuga ngudzu, 52kholu va di bani va si gu mani tshamuselo nya giliwugiso nya sibaba, kholu mapimo yawe ma di segegide. 53Na va tshatugide va di ya tshigela tigoni ga Genezareta, va rika ngalava siwoni. 54Na va dugile khu ngalavani, vathu va di dzegela gu muti Jesu. 55Va di gimbila tigoni mule gatshavbo, va gu resa vadwali khu mathatho, gasi gu va yisa avbo a nga bani aromo Jesu. 56Ni evbini a nga bani a gu bela, mitalalani, madhoropani ni dzindrangani, va di vega vadwali dzindzilani, gasi a va hawulugise, va mu lomba gu va dzumedzisa gu khuha tshoka nya ngandzu yaye. Ava va nga mu khuha, vatshavbo va di hawuluga.
Copyright
Learn More


text:
NHLOKO-MHAKA YA XIFUNENGETO
Vutomi Byi Ve Kona Njhani?
U nga xi hetisa njhani xivulwa lexi landzelaka?
VUTOMI BYI VE KONA HI ․․․․․.
KU TIHUNDZUKELA KA SWILO
NTUMBULUKO
VAN’WANA va nga ha vula leswaku munhu loyi a pfumelaka eka sayense a nga hlawula “ku tihundzukela ka swilo” naswona munhu wa vukhongeri a nga hlawula “ntumbuluko.”
Kambe a hi minkarhi hinkwayo.
Rama Singh, profesa wa ntivo-vutomi wa Yunivhesiti ya McMaster le Canada u te: “Ku nga pfumelelani hi mhaka ya ku tihundzukela ka swilo a swi humi eka vukhongeri ntsena, kambe ni le ka vanhu vo tala lava dyondzekeke.”
Anakanya hi Gerard, profesa la nga mutivi wa swimilana loyi a dyondzisiweke dyondzo ya ku tihundzukela ka swilo ekholichi. U te: “Loko ndzi tsala swikambelo, a ndzi nyika vadyondzisi tinhlamulo leti va ti lavaka, kambe a ndzi nga ti tshembi tinhlamulo toleto.”
Ha yini vanhu lava pfumelaka eka swa sayense na vona swi va tikela ku pfumela leswaku vutomi byi ve kona hi ku tihundzukela ka swilo? Leswaku u kuma nhlamulo ya xivutiso lexi, xiya swivutiso swimbirhi leswi karhataka valavisisi vo tala: (1) Vutomi byi ve kona njhani? (2) Swilo leswi hanyaka swi ve kona njhani?


text:
1Jesu a to khukha konaho e tshumelela ditikoni kwawe, se vagondiswa vakwe ve mu londisa. 2Ngako di di hokile ditshiku da Sabbata, a to khata kugondisa disinagogani, se vathu vo tala, va nga mu engisa, va to xamala va txi kha vona: “Timhaka tiya a ti mana hani? Mbuzivi muni wona wuwa a nga ningwa ni sixamaliso si si mahwako ngu manza akwe, kani? 3Ina hi nga ene wuwa muvati, mwanana wa Maria, mwanawe Jakobe, ni Josi, ni Judhasi, ni Simoni, kani? Ina tindiyakwe kha ti nga ho hagari kwathu kani?” Se ve khuveka ngu ngene. 4Kambe Jesu a ti khene kwawe: “Mprofeti kha kanyiswi, ngako i singa ditikoni kwawe ni maxakani kwawe, ni nyumbani kwawe.” 5Konaho kha si kota kumaha txidiwukiso ni txa tximwetxo, hahanze ka valwali vo kari, a nga va sanzeka manza, a txi va hanyisa. 6A to xamala ngu kuwona ti to vona kha va na likholo. Se a to tsimbilatsimbila a txi gondisa ka miti ya hafuhi. 7Ene a to dhana vapostoli va digumi ni vambidi, a txi khata ku va ruma, ngu vambidivambidi, a txi va ninga mtamo wa kuxula mimoya ya nzambwa. 8A txi va leleta ti to va si longi txilo txa nzila, hahanze ka ndonga dwe, hambi mbuva, hambi msava, hambi male ya kusungelelwa txiwununi. 9Aniko va na ambale masandazi mikondoni kwawe, kambe va si teki mabhaji mambidi. 10A txi va gela ku khene: “Ka nyumba yihi ni yihi mi no wulela, zumbani koneho, kala kuza mi huma. 11Ngako ka wukhalo wo kari, va si mi amukeli, mwendo va si mi engisi, mbimo yi mi humako, huphutani lithule la mikondo yanu ngu wufakazi wa ku va sola.” 12Se va di khukhile ve tsula, va to txhumayela ti to vathu va na hunduluke, 13se va txi tovela madhimoni o tala, va txi tota mafura valwali vo tala, va txi va hanyisa. 14Kutingako mkoma Herodha a di pfite timhaka ta Jesu, nguko ditina dakwe di ti ni nduma ngutu, a to khene: “I Johane Mubhabhatisi a nga wuka ngu ka vakufa, ngu konaho mitamo yi thuma ngu ngene.” 15Vamwane va txi khona: “I Elija.” Vamwane va txi khona: “I mprofeti wa kufanana ni vamwane vaprofeti.” 16Kambe Herodha, ngako a txi ti engisa a to khene: “I Johane wu ni nga mu wila msungo, a nga wuka ngu ka vakufa.” 17Nguko ene Herodha a ti rumile vathu ve ya ñola Johane ve mu sekela mkorani, ngu mhaka ya Herodhiya, msikati wa Filipi, mwanawe, nguko a ti mu tekile. 18Se ka yoneyo mbimo, Johane a ti khene ka Herodha: “Kha ta lulama kuteka msikati wa mwananu.” 19Herodhiya a to wukela Johane, e lava ni ku mu daya, aniko a si si koti. 20Nguko Herodha a ti thava Johane, ngu kuziva ti to ene i mthu wo lulama ni wo sawuleka, kambe a titi mu vhikela. Mbimo yi a nga txi mu engisa, a ti thelwa mphume, aniko a ti mu engisa ngu kutsaka. 21Kambe di to hoka ditshiku da dinene, ahawa Herodha a nga mahela tinganakana takwe ni tinduna ta yimbi, ni va hombe va Galileya, m'buso wa kualakanya ditshiku da kuvelekwa kwakwe. 22Mwanana wa muhorana wa Herodhiya, a to wulela, a txi sinya e tsakisa Herodha ni va va nga ti khate nayo ha sakudyani. Se mfumeli a txi khene ka wule wa muhorana: “Ni kombele sotshe si u si lavako, ni na ku ninga.” 23A to xambanya a txi khene: “Atxi u no kombela txona, ni na ku ninga, hambi i di ku kubhandela mfumo wangu ngu hagari.” 24Se awu wa txihoranana a to huma, a txi ya khene ka mame wakwe: “Ni na kombela txani kani?” Ene a to xamula a txi khene: “Kombela msungo wa Johane Mubhabhatisi.” 25Konako a to tshumela ngu kukuluveta, a txi ta ka mfumeli, a txi ta kombela a txi khene: “Ni randa ku u txi ni ninga konakuwa, mbiyani muwa, msungo wa Johane Mubhabhatisi.” 26Mkoma a to karateka ngutu, kambe e tandeka ku mu lambela ngu mhaka ya kuxambanya kwakwe, ni mhaka ya va a nga ti zumbile navo ha sakudyani. 27Se kunukunuko, a to ruma nduna e yi leleta ku yi na nehe msungo wa Johane. 28Se nduna yiya yi to tsula yi ya wila msungo wa Johane mkorani, yi txi neha msungo wakwe mbiyani, yi txi wu ningela ka txihoranana; se txona txi wu ningela ka mame wa txona. 29Se vagondiswa va Johane, ngako va di ti zivile, va to ya teka txirumbi txakwe, ve ya txi tshotsha diyini. 30Vapostoli va to ya tshangana masoni ka Jesu, va txi mu xawutela totshe ti va nga thuma ni ti va nga gondisa. 31Se ene a nje khene kwawe: “Ngonani kheno anu mokha, he tsuleni txiwulani, mi na ya humula kudotho.” Nguko i ti vathu va vangi, ava va nga txi tsulela ni va va nga txi ta, ahawa ka kuza vagondiswa va txi pwata ni mbimo ya kudya sakudya. 32Va to khukha ve tsula ngu ngalava ka wukhalo wa txiwula, vona vokha. 33Se ngako vavangi va txi va wona ni kukhukha, va to tekela ku kuziva amu va nga txi ya kona; ve huma ngu ka otshe madhoropa ve tsimbila ngu minenge, va txi ya ka wukhalo wule, ve va thangela kuhoka. 34Ngako a di humile ngu ngalavani, Jesu a to wona dibutho da vathu va vangi, a txi va pfela wusiwana, inkusa va titi fana ni tinvuta to mbi na mdyisi. Se e khata ku va gondisa timhaka to tala. 35Ngako ditambo di txi ya kuswani, vagondiswa vakwe va to tshuketela kwakwe va txi: “Wukhalo wuwa njiwula, ditambo nidona di ya kuswani. 36Va tshumete ve ya tithembweni ni mitini, ayi ya hafuhi, ve ya ti xavela sakudya.” 37Jesu a to va xamula a txi khene: “Va heni anu sakudya.” Vona va ti khona kwakwe: “Ina hi nga tsula hi txi ya xava mapawu a mazana mambidi a madhenari, hi ta va ninga va txi dya kani?” 38Ene a to wotisa a txi khene kwawe: “Mina ni mapawu mangahi kani? Tsulani mi ya wona.” Kutingako va di ma woni, va to khona kwakwe: “I mtxhanu wa mapawu ni sihaka simbidi.” 39A to ruma ku va txi khalahatshisa vathu votshe ngu ka mwasi wo hanya. 40Vona va to khalahatshela ngu mitxawa ya dizana ni ya mtxhanu wa makumi. 41Jesu, ngako a di tekile mapawu a mtxhanu ni sihaka sa simbidi, a to gula maso e wona nzumani e si katekisa e bhandela mapawu e ninga vagondiswa vakwe, ti to vona va txi ma avela ka vathu. Ni sihaka sa simbidi kambe a si avete ka votshe. 42Votshe va to dya va txi khura. 43Se va to rolela ve tata digumi da sirundu ni simbidi ngu wururu wa mapawu ni wa sihaka. 44Ava va nga dya mapawu i ti mtxhanu wa makumi a mazana a vavamna. 45Se Jesu kunukunuko a to kurumeta vagondiswa vakwe ti to ve bela ngalavani ve thangela ve ya ka phuho ya mtxhatuko, ka kugwatama ni Bhetsayidha, na ene a di ngadi e tshumeta dibutho. 46Msana ka kuva a di va tshumetile, a to tsula e ya khongela mmangoni. 47Ngako di di swite, ngalava yi ti hagari ka digova, se ene a ti sate ekha mabambe. 48Se e va wona va txi karateka ngutu ngu kutxungela, nguko moya wu ti va lambela. Kutingako ku txi lava kumaha mbimo ya kuwonelela ka wumune ka wusiku, ato ta kwawe, na a txi tsimbila txitimwi ka digova a txi nga wo va pinda e ya masoni. 49Kambe ngako va txi mu wona a txi tsimbila txitimwi ka digova va to pimisa ku njigono, se ve peka huwa, 50ngukuva votshe, mbimo yi va nga mu wona, va to dhuka; kambe ene a to kuluveta e wombawomba navo, a txi khene kwawe: “Tsanani misana. Ngani!” 51Se a to bela ngalavani kwawe, konako moya wu renga, se ve xamala ka kupindisa. 52Ngukuva va ti sa nzi ku ti engisisa ta txixamaliso txa mapawu, ngukusa timbilu tawe i ti to banga. 53Kutingako va di txhatukile linene, va to konama ditiko da Genezareta, se ve hoka wubambe. 54Ngako va di humile ngalavani vathu va kona va to kuluveta ve mu ziva. 55Va to tsimbila ka dotshe ditiko dile ve khata kurwalela valwali ngu mataho awe ve va yisa hayi ni hayi va engisako ti to Jesu wa ho. 56Kambe kotshe hawa a wulelako kona, mikhokholani ni madhoropani mwendo mu tithembweni, va titi veka va va lwalako, mitendelani, se ve mu kombela ti to e va tumelela kugwesa, hambi i di wuziva wa nguwo yakwe. Se votshe va va nga txi mu gwesa, va ti hanyiswa.
Copyright
Learn More


text:
Bibele Leyi A Yi Nga Tiveki Ku Ringana Malembe-xidzana
Xidyondzi a xi nga swi tshembi leswi xi swi vonaka. Hi vukheta a xi ri karhi xi kambisisa tsalwa ra khale hi ku phindha-phindha. Ndlela leyi ri tsariweke ha yona a yi xi komba leswaku a xi khome masalela ya Bibele ya ririmi ra Xigeorgia, leyi hundzuluxeriweke khale swinene!
BIBELE yoleyo yi tshuburiwe eku heleni ka December 1922, loko xidyondzi xa le Georgia, ku nga Ivané Javakhishvili xi ri karhi xi endla vulavisisi bya ndlela leyi mapeletwana ya Xigeorgia ya endliweke ha yona. Xi kume kopi ya milawu ya le Yerusalema ya vukhongeri bya Vayuda. Loko xi ri karhi xi yi kambisisa, xi kote ku vona leswaku eka tsalwa leri ra Xiheveru, a ku vonaka marito yo karhi ya Xigeorgia lawa a ma rhabiwile. *
Marito lawa a ma vonaka eka kopi ya milawu ya le Yerusalema ya vukhongeri bya Vayuda a ku ri xiphemu xa buku ya Bibele ya Yeremiya leyi tsariweke hi lembe-xidzana ra vuntlhanu C.E. Emahlweni ko va yi tshuburiwa, tsalwa ra voko ra Bibele ya Xigeorgia leri a ku ri khale ri tiveka a ri tsariwe hi lembe-xidzana ra vukaye C.E. Endzhakunyana, ku kumeke swiphemu swin’wana swa Bibele leswi tsariweke hi lembe-xidzana ra vuntlhanu C.E. ni le mahlweni ka kwalaho. Anakanya ndlela leyi a swi ri ha yona ku kuma rungula ra Bibele leri tsariweke emalembeni ma nga ri mangani emahlweni ka nkarhi lowu Yesu ni vaapostola va hanyeke ha wona!
I mani a yi hundzuluxeleke? Xana i ntirho wa munhu un’we kumbe wa ntlawa wa vahundzuluxeri lava tinyiketeleke? Ku fikela sweswi, ku hava rungula ra matimu leri tshuburiweke leswaku ri ta nyikela nhlamulo. Ku nga khathariseki leswaku yi hundzuluxeriwe hi mani, swi le rivaleni leswaku Bibele kumbe swiphemu swa yona a swi hundzuluxeriwile hi Xigeorgia hi lembe-xidzana ra vumune ni leswaku ku sukela kwalaho, Rito ra Xikwembu a ri kumeka ni ku tiveka eka vanhu va le Georgia hi ririmi ra vona.
Rungula leri kumekaka eka buku leyi nge The Martyrdom of St. Shushanik the Queen, leyi swi nga ha endlekaka leswaku yi tsariwe hi lembe-xidzana ra vuntlhanu ri kombisa ndlela leyi vanhu va le Georgia a va tolovelane ni Matsalwa ha yona. Loko mutsari a hlamusela xitori lexi hlomulaka mbilu xa hosi ya xisati, u katsa ni mintshaho ni swivulavulelo leswi humaka eka tindzima to karhi eka Tipisalema, Tievhangeli ni le ka swiphemu swin’wana swa Bibele. U tlhele a hlamusela leswaku eka matshalatshala yo tsakisa vanhu va le Peresiya, nuna wa Shushanik ku nga Varsken loyi a a ri ndhuna-nkulu ya Mfumo wa Georgia wa le Kartli, u tshike “Vukreste,” a landzela Zoroaster wa le Peresiya naswona a koxa leswaku nsati wakwe a endla tano. Hi ku ya hi buku leyi, u ale ku tshika leswi a a pfumela eka swona kutani a kuma nchavelelo eka Matsalwa loko a nga si dlayiwa.
Swi tikomba onge ku hundzuluxeriwa ni ku kandziyisiwa ka Bibele ya Xigeorgia a ka ha yimanga ku sukela hi lembe-xidzana ra vuntlhanu. Ku tala ka matsalwa ya voko ya Bibele hi Xigeorgia ku kombisa leswaku hakunene vakopi ni vahundzuluxeri va tirhe hi matimba. A hi kambisiseni swilo swimbirhi swa rungula leri ro tsakisa—ku hundzuluxeriwa ni ku kandziyisiwa ka Bibele.
TIBIBELE TO TALA LETI HUNDZULUXERIWEKE
“Mina, Giorgi, nghwendza leyi titsongahateke, ndzi tirhe hi matimba ku hundzuluxela buku leyi ya Tipisalema ku suka eka Xigriki ku ya eka Xigeorgia.” Lawa i marito ya nghwendza ya le Georgia, ku nga Giorgi Mtatsmindeli loyi a hanyeke hi lembe-xidzana ra vu-11. Ha yini a ku laveka leswaku ku hundzuluxeriwa Bibele loko ku ri hileswaku se a yi ri kona hi Xigeorgia eka malembe-xidzana lama hundzeke?
Hi lembe-xidzana ra vu-11, a ko kumeka matsalwa ya khale ya voko ma nga ri mangani ya Bibele ya Xigeorgia. Tibuku tin’wana a ti lahleke hi ku helela. Ririmi na rona a ri cincile kutani a swi tika leswaku vahlayi va kota ku twisisa tikopi ta khale. Hambileswi vahundzuluxeri va tikarhateleke ku pfuxeta Bibele ya Xigeorgia, ntirho wa Giorgi hi wona wu veke wa nkoka. U ringanise vuhundzuluxeri bya Xigeorgia lebyi a byi ri kona ni matsalwa ya voko ya Xigriki kutani a hundzuluxela swiphemu leswi a swi nga ri kona, hambi ku ri tibuku leti heleleke. Ninhlikanhi a a endla mintirho yakwe tanihi leswi a rhangela yindlu ya tinghwendza. Nivusiku a a hundzuluxela Bibele.
Ephrem Mtsire loyi a hanyeke hi nkarhi wa Giorgi u teke ntirho wa Giorgi a wu yisa emahlweni. U sungule leswi a swi ta kongomisa vahundzuluxeri. A swi tamele milawu ya xisekelo ya vuhundzuluxeri, yo tanihi ku landzelela ririmi ro sungula hilaha swi nga kotekaka hakona ni ku hundzuluxela hi ku ya hi tsalwa leri ku hundzuluxeriwaka ku suka eka rona kambe handle ko endla leswaku vuhundzuluxeri byi phyama. U tlhele a sungula mhaka ya ku tirhisa tinhlamuselo ta le hansi ni swikombo leswi nga etlhelo ka tluka eka vuhundzuluxeri bya Xigeorgia. Ephrem u tlhele a ti hundzuluxela hi vuntshwa tibuku ti nga ri tingani ta Bibele. Ntirho wa Giorgi na Ephrem wu hoxe xandla eka vuhundzuluxeri byin’wana lebyi a byi ta va kona.
Eka lembe-xidzana leri landzeleke, ku endliwe tibuku to tala eGeorgia. Ku sunguriwe swikolo swo tala edorobeni ra Gelati ni ra Ikalto. Swidyondzi swo tala swi kholwa leswaku Gelati Bible, leyi sweswi yi nga eGeorgian National Centre of Manuscripts i vuhundzuluxeri bya Bibele lebyintshwa lebyi endliweke hi xin’wana xa swidyondzi swa le Gelati kumbe eIkalto.
Xana vuhundzuluxeri lebyi bya Bibele byi va khumbe njhani vanhu va le Georgia? Hi lembe-xidzana ra vu-12, mutlhokovetseri wa le Georgia, Shota Rustaveli u tsale Vepkhis-tqaosani (Knight in the Panther Skin), ku nga buku leyi veke ni nsusumeto lowukulu eka malembe-xidzana lerova yi kala yi vitaniwa Bibele ya vumbirhi hi Xigeorgia. Xidyondzi xa manguva lawa ku nga K. Kekelidze u vula leswaku ku nga khathariseki leswaku mutlhokovetseri u tshahe ku suka eBibeleni kumbe a nga endlanga tano, “mavonelo man’wana ya yena ya kombisa hi ku kongoma leswi tindzima ta Bibele ti vulaka swona.” Hambileswi xitlhokovetselo lexi xi vulavulaka ngopfu hi swilo leswi nga riki swa xiviri, minkarhi yo tala xi vulavula hi tinhloko-mhaka ta vunghana lebyinene, ku hanana, ku xixima vavasati ni ku rhandza vanhu lava hi nga va tiviki. Leswi ni swilo swin’wana leswi dyondzisiwaka hi Bibele a swi ri swa nkoka hi ku ya hi vanhu va le Georgia naswona swa ha tekiwa ku ri ndlela ya vona ya mahanyelo.
KU NGHENELELA KA NDYANGU WA LE VUHOSINI EKU KANDZIYISIWENI KA BIBELE
Eku heleni ka lembe-xidzana ra vu-17, ndyangu wa le vuhosini wa le Georgia a wu swi lava hi mbilu hinkwayo leswaku ku kandziyisiwa Bibele. Hikwalaho ka sweswo, Hosi Vakhtang wa Vutsevu u ake ndhawu yo gandlisela eka yona entsindza wa Tbilisi. Hambiswiritano, Bibele a yi nga si lunghekela ku gandlisiwa. Hi marito man’wana Bibele ya Xigeorgia a yi tlhele yi nyamalala. A ku kumeka ntsena swiphemu swin’wana swa matsalwa lama tsariweke hi voko naswona ririmi leri tirhisiweke a ri nga ha ri enkarhini. Munhu loyi a nyikiweke ntirho wo pfuxeta Bibele a ku ri Sulkhan-Saba Orbeliani, loyi a a ri mutivi wa ririmi.
Orbeliani u sungule ku endla ntirho wakwe hi vukheta. Leswi a a tiva tindzimi to hlayanyana, ku katsa ni Xigriki ni Xilatini, u kote ku kambisisa ni matsalwa man’wana ya voko ku engetela eka ya Xigeorgia. Hambiswiritano, Kereke ya Orthodox ya le Georgia a yi yi tsakelanga ndlela leyi a a endla swilo ha yona. Vafundhisi va vule leswaku u xenge kereke naswona va kote ku khorwisa hosi leswaku yi n’wi tshikisa ku hundzuluxela Bibele. Hi ku ya hi vanhu van’wana va le Georgia, eka huvo ya kereke mufundhisi u sindzise Orbeliani leswaku a hisa Bibele leyi a yi hundzuluxeleke malembe yo tala!
Lexi tsakisaka, kopi yin’we ya tsalwa ra voko ra Mtskheta (Mcxeta), leyi nakambe yi tiviwaka tanihi Saba’s Bible, leyi ninamuntlha ya ha riki kona yi ni tinhlamuselo ta le hansi ta Orbeliani leti tsariweke hi voko. Hambiswiritano, van’wana va kanakana loko ku ri hileswaku leyi a ku ri yona Bibele leyi vafundhisi a va yi kaneta. I rungula ra xiengetelo ntsena leri a ku tsariwe leswaku i ra yena.
Ku nga khathariseki mintlhontlho leyi, ku kandziyisiwa ka Bibele ku hambete ku ri ka nkoka eka van’wana va le ndyangwini wa vuhosi. Exikarhi ka 1705 na 1711, ku kandziyisiwe swiphemu swa Bibele. Eku heteleleni, hi 1743, hikwalaho ka matshalatshala ya Tihosana ta le Georgia ku nga Bakari na Vakhushti, Bibele leyi heleleke yi kandziyisiwile. A yi nga ha ta tumbetiwa.
^ ndzim. 3 Eminkarhini ya khale, swilo swo tsalela eka swona a swi kala naswona a swi durha. Kutani a swi tolovelekile ku sula ndzimana ya khale eka tsalwa ra voko leswaku ku tlhela ku tsariwa yin’wana. Matsalwa wolawo ya voko ya vitaniwa leswaku i madzovo yo tsalela eka wona, ku nga dzovo leri tlhelaka ri tirhisiwa nakambe.
DYONDZA SWO TALA
Xana Xikwembu Xi Ni Vito?
Xikwembu xi ni swithopo swo tala, swo tanihi lexi nge Lowa Matimba Hinkwawo, Muvumbi ni lexi nge Hosi. Kambe vito ra xona ri tirhisiwa minkarhi ya kwalomu ka 7 000 eBibeleni.
Xana Vuhundzuluxeri Bya Misava Leyintshwa Bya Pakanisa?
Ha yini Vuhundzuluxeri Bya Misava Leyintshwa byi hambanile ni vuhundzuluxeri byin’wana byo tala?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 25:1-55
25 Yehovha a ya emahlweni a byela Muxe eNtshaveni ya Sinayi a ku:2 “Byela vana va Israyele u ku eka vo-na, ‘Loko mi hetelela mi fika etikweni leri ndzi mi nyikaka rona,+ tiko ri fanele ri hlayisa savata ya Yehovha.+3 U ta byala mbewu ensin’wini ya wena malembe ya tsevu, kutani u ta tshena nsimu ya wena ya vhinya malembe ya tsevu, naswona u fanele u hlengeleta ntshovelo wa tiko.+4 Kambe hi lembe ra vunkombo ku ta va ni savata ya ku wisa ka tiko+ hilaha ku heleleke, savata ya Yehovha. U nga tshuki u byala mbewu ensin’wini ya wena, naswona u nga tshuki u tshena nsimu ya wena ya vhinya.5 Mbewu leyi halakeke entshovelweni wa wena yi mila u nga tshuki u yi tshovela, naswona madiriva ya murhi wa wena wa vhinya lowu nga tsheniwangiki u nga tshuki u ma hlengeleta. Ku fanele ku va ni lembe ra ku wisa ka tiko hilaha ku heleleke.6 Kutani savata ya tiko yi fanele yi mi nyika swakudya, wena ni hlonga ra wena ra xinuna ni ra xisati ni mutirhi wa wena la thoriweke ni nhlapfa leyi tshamaka na wena, lava va luveleke eka wena,7 ni xifuwo xa wena ni xivandzana lexi nga etikweni ra rikwenu. Ntshovelo hinkwawo wu ta va swakudya.8 “‘U fanele u hlaya malembe ya tisavata ta nkombo, malembe ya nkombo ma andzisiwe hi nkombo, kutani masiku ya malembe ya tisavata ta nkombo ma fanele ma ringana malembe ya 49 eka wena.9 U fanele u pfumisa+ nanga leyi pfumaka swi twala ngopfu hi n’hweti ya vunkombo hi siku ra vukhume ra n’hweti;+ n’wina mi ta pfumisa nanga etikweni hinkwaro ra n’wina hi siku ra ku kombela ku rivaleriwa.+10 Mi fanele mi hlawulekisa lembe ra vu-50, mi huwelela ntshunxeko etikweni, eka vaaki+ hinkwavo va rona. Ri ta va Yubili+ eka n’wina, kutani un’wana ni un’wana wa n’wina u fanele a tlhelela endzhakeni yakwe naswona un’wana ni un’wana a tlhelela endyangwini wakwe.+11 Lembe rero ra vu-50 ri ta va Yubili eka n’wina.+ Mi nga tshuki mi byala mbewu kumbe mi tshovela leswi kuleke etikweni swi huma eka mbewu leyi halakeke kumbe mi hlengeleta madiriva ya mirhi ya vhinya+ ya rona leyi nga tsheniwangiki.12 Hikuva i Yubili. Yi fanele yi va nchumu wo kwetsima eka n’wina. Ensin’wini mi nga ha dya leswi tiko ri swi humesaka.+13 “‘Un’wana ni un’wana u fanele a tlhelela endzhakeni+ yakwe hi lembe leri ra Yubili.14 Kutani loko mo tshuka mi xavisela nakuloni xo karhi kumbe mi xava evokweni ra nakuloni, mi nga tshuki mi endlelana xihoxo.+15 U ta xava eka nakuloni hi ku landza nhlayo ya malembe lama taka endzhaku ka Yubili; u ta ku xavisela+ hi ku landza malembe ya ntshovelo.16 U ta tlakusa ntsengo+ wa nxavo wa wona hi ku ya hi ku tala ka malembe, naswona u ta hunguta ntsengo wa nxavo wa wona hi ku ya hi vutsongo bya nhlayo ya malembe, hikuva u ku xavisela nhlayo ya ntshovelo.17 Kutani un’wana ni un’wana a nga tshuki a endlela nakulobye+ xihoxo, mi fanele mi chava Xikwembu+ xa n’wina, hikuva hi mina Yehovha Xikwembu+ xa n’wina.18 Hikwalaho mi fanele mi hetisisa milawu ya mina naswona mi fanele mi hlayisa swiboho swa mina swa vuavanyisi, mi fanele mi swi hetisisa. Kunene mi ta tshama etikweni mi sirhelelekile.+19 Hakunene tiko ri ta humesa mihandzu+ ya rona, kunene mi ta dya mi xurha naswona mi ta tshama mi sirhelelekile eka rona.+20 “‘Kambe loko mo tshuka mi ku: “Hi ta dya yini elembeni ra vunkombo hikwalaho ka leswi hi nga ta va hi nga yi byali mbewu kumbe ku hlengeleta ntshovelo wa hina?”+21 emhakeni yoleyo, kunene hi lembe ra vutsevu ndzi ta mi rhumelela nkateko wa mina, kutani rona ri ta tswala ntshovelo wa rona wa malembe manharhu.+22 Kutani mi fanele mi byala mbewu hi lembe ra vunhungu naswona mi fanele mi dya ntshovelo wa khale kukondza ku va lembe ra vukaye. Mi ta dya ntshovelo wa khale kukondza ntshovelo wa rona wu va kona.23 “‘Hikwalaho tiko ri nga tshuki ri xaviseriwa makumu,+ hikuva tiko i ra mina.+ Hikuva n’wina mi valuveri ni vahlapfa hi ku ya hi langutelo ra mina.+24 Kutani etikweni hinkwaro leri nga ndzhaka ya n’wina mi ta nyika tiko lunghelo ra ku ri kutsula.+25 “‘Loko makwenu o tshuka a va xisiwana kutani a boheka ku xavisa ndzhaka yakwe yin’wana, mukutsuri la nga xaka ra yena lerikulu u fanele a ta a kutsula leswi makwavo a swi xaviseke.+26 Loko munhu un’wana ni un’wana a nga ri na mukutsuri ivi voko rakwe ri pindzula kutani a kuma leswi ringaneke ku swi kutsula,27 na yena u fanele a hlayela malembe ya ku sukela loko a swi xavisile naswona u fanele a tlherisela mali leyi salaka eka munhu loyi a n’wi xaviseleke, kutani u fanele a tlhelela endzhakeni yakwe.+28 “‘Kambe loko voko rakwe ri nga kumi leswi ringaneke leswaku a n’wi tlherisela swona, leswi a swi xaviseke swi fanele swi tshama swi ri evokweni ra muxavisi ku fikela lembe+ ra Yubili; kutani swi fanele swi huma hi Yubili, yena u fanele a tlhelela endzhakeni+ yakwe.29 “‘Kutani loko munhu o tshuka a xavisa yindlu yo tshama eka yona leyi nga emutini lowu rhendzeriweke hi rirhangu, mfanelo yakwe ya ku yi kutsula na yona yi fanele yi ya emahlweni ku fikela loko lembe leri a yi xaviseke ha rona ri hela; mfanelo yakwe ya ku yi kutsula+ yi ta ya emahlweni lembe hinkwaro.30 Kambe loko yo ka yi nga kutsuriwi ku nga si hela lembe leri heleleke eka yena, yindlu leyi nga emutini lowu nga ni rirhangu yi fanele yi tshama hilaha ku nga riki na makumu, yi ri rifuwo ra muxavisi wa yona hi nkarhi wa switukulwana swa yena. Yi nga tshuki yi huma hi Yubili.31 Hambiswiritano, miti leyi nga rhendzeriwangiki hi rirhangu yi ta tekiwa yi ri xiphemu xa ndhawu ya tiko. Mfanelo ya ku kutsula+ yi ta tshama yi ri kona eka yona, naswona yi ta huma hi Yubili.+32 “‘Loko ku ri miti ya Valevhi ni tindlu ta miti ya ndzhaka+ ya vona, mfanelo ya ku kutsula yi ta tshama yi ri kona hilaha ku nga riki na makumu eka Valevhi.+33 Kutani laha rifuwo ra Valevhi ri nga kutsuriwangiki kona, yindlu leyi xavisiweke emutini wa ndzhaka yakwe na yona yi fanele yi huma hi Yubili;+ hikuva tindlu ta miti ya Valevhi i ndzhaka ya vona exikarhi ka vana va Israyele.+34 Ku tlula kwalaho, nhova ya madyelo+ ya miti ya vona a yi nge xavisiwi, hikuva i ndzhaka ya hilaha ku nga riki na makumu eka vona.35 “‘Kutani loko makwenu o tshuka a va xisiwana ivi a pfumala mali a ri ekusuhi na wena,+ u fanele u n’wi seketela.+ Ku fana ni muluveri ni nhlapfa,+ u fanele a hambeta a hanya na wena.36 U nga tshuki u lava ntswalo eka yena kumbe u bindzula ha yena,+ kambe u fanele u chava Xikwembu+ xa wena; kutani makwenu u fanele a hanya na wena.37 U nga tshuki u n’wi nyika mali ya wena hi ntswalo,+ naswona u nga tshuki u nyika swakudya swa wena hi ku bindzurisa.38 Hi mina Yehovha Xikwembu xa n’wina, loyi a mi humeseke etikweni ra Egipta leswaku a mi nyika tiko ra Kanana,+ leswaku ndzi tikombisa ndzi ri Xikwembu+ xa n’wina.39 “‘Kutani loko makwenu o tshuka a va xisiwana a ri ekusuhi na wena ivi a boheka ku tixavisa eka wena,+ u nga tshuki u n’wi tirhisa tanihi mutirhi entirhweni wa vuhlonga.+40 U fanele a va na wena ku fana ni mutirhi la thoriweke,+ ku fana ni nhlapfa. U ta ku tirhela ku fikela lembe ra Yubili.41 Kutani u fanele a huma eka wena, yena ni vana vakwe lava a nga na vona, u fanele a tlhelela endyangwini wa ka vona, naswona u fanele a tlhelela endzhakeni ya vatata wakwe.+42 Hikuva i mahlonga ya mina lawa ndzi ma humeseke etikweni ra Egipta.+ Va nga tshuki va tixavisa hilaha hlonga ri xavisiwaka hakona.43 U nga tshuki u n’wi kandziyela hi tihanyi,+ u fanele u chava Xikwembu+ xa wena.44 Loko ku ri hlonga ra wena ra xinuna ni ra xisati leri vaka ra wena ri huma ematikweni lama rhendzeleke vanhu va ka n’wina, u nga xava hlonga ra xinuna ni ra xisati eka wona.45 Ni le ka vana va vahlapfa lava luveleke eka n’wina,+ u nga ha xava eka vona ni le ka mindyangu ya vona leyi mi nga na yona, lava va tswaleriweke vona etikweni ra n’wina; va ta va ndzhaka ya n’wina.46 Kutani mi fanele mi va hundzisela va ri ndzhaka eka vana va n’wina lava taka endzhaku ka n’wina, leswaku va va fuwa va va ndzhaka ya hilaha ku nga riki na makumu.+ Mi nga ha va tirhisa va ri vatirhi, kambe mi nga tshuki mi va kandziyela hi tihanyi+ vamakwenu, vana va Israyele, un’wana ehenhla ka un’wana.47 “‘Kambe loko voko ra muluveri kumbe ra nhlapfa, loyi u nga na yena ro tshuka ri fuwa, kutani makwenu loyi a nga ekusuhi na yena a va xisiwana ivi a fanela hi ku tixavisa eka muluveri kumbe eka nhlapfa, lava u nga na vona kumbe eka xirho xa ndyangu wa muluveri,48 endzhaku ka loko a tixavisile,+ mfanelo ya ku kutsula yi ta tshama yi ri yakwe.+ Un’wana wa vamakwavo a nga ha n’wi kutsula.+49 Kumbe makwavo wa tata wakwe kumbe n’wana wa makwavo wa tata wakwe a nga n’wi kutsula, kumbe xaka rihi ni rihi rakwe hi tlhelo ra nyama,+ un’wana wa ndyangu wakwe a nga n’wi kutsula.“‘Kumbe loko voko rakwe ri fuwile, u fanele a tlhela a tikutsula.+50 Kutani u fanele a hlayela ni muxavisi wakwe ku sukela elembeni leri a tixaviseke eka yena ha rona ku ya fika elembeni ra Yubili,+ mali leyi a xavisiwaka ha yona yi fanele yi fambisana ni nhlayo ya malembe.+ U ta hambeta a n’wi tirhela masiku yo kota ya muthoriwa.+51 Kambe loko ka ha ri ni malembe yo tala, u ta hakela mali ya hakelo ya ku kutsuriwa kakwe ya mpimo wa wona hi mali leyi a xaviweke hi yona.52 Kambe loko ku sele malembe ma nga ri mangani leswaku ku fika lembe ra Yubili,+ u fanele a tihlayela wona. Hi ku landza mpimo wa malembe yakwe u ta hakela hakelo ya ku kutsuriwa kakwe.53 U ta tshama na yena ku fana ni mutirhi la thoriweke+ lembe ni lembe. A nge n’wi kandziyeli hi tihanyi+ ematihlweni ya wena.54 Hambiswiritano, loko a nga ta swi kota ku tikutsula eswiyin’weni leswi, u fanele a huma hi lembe ra Yubili,+ yena ni vana vakwe lava a nga na vona.55 “‘Hikuva vana va Israyele i mahlonga eka mina. I mahlonga+ ya mina lawa ndzi ma humeseke etikweni ra Egipta.+ Hi mina Yehovha Xikwembu+ xa n’wina.